Kurs i obuka - Postanite ovlašćeni stručnjak za zaštitu životne sredine\nPostanite ovlašćeni stručnjak za zaštitu životne sredine\nPostanite ovlašćeni stručnjak za zaštitu životne sredine - Audio verzija\nKako institucija, koja organizuje specijalizovani seminar - postanite ovlašćeni stručnjak za zaštitu životne sredine poseduje sve neophodne dozvole izdate od strane nadležnih institucija, to slobodno možemo reći da su u pitanju sertifikati koji se smatraju pravno validnim, tako da su u skladu sa zakonskim pravilima i upisivi u radne dosijee kandidata.\nUopšteno govoreći, ovu edukaciju može da pohađa svako ko želi, pošto ne postoji nikakav zahtev vezano za prethodno stečene kvalifikacije ili znanje.\nU toku cele kalendarske godine, odnosno u radno vreme bilo koje od preko 20 poslovnica Obrazovnog centra Akademije Oxford zainteresovani mogu izvršiti prijavu i to ili lično ili preko telefona, a isto tako je omogućeno i da elektronskim putem bude izvršena prijava. A svakako ili na mejl ili putem telefona, odnosno lično moraju dostaviti osnovne informacije, kao što su njihovo prezime i ime, odnosno datum rođenja, te obavezno i broj telefona, kako bi zaposleni mogli da ih obaveste o postupku upisa.\nStvar je u tome da je lično prisustvo svakog prijavljeno kandidata u trenutku zvaničnog upisa obavezno, kao i dostavljanje predviđenih dokumenata, o čemu će svako od njih pojedinačno biti na vreme obavešten.\nPojedinačni polaznici imaju mogućnost da izaberu i gde će nastavu pohađati i po kom principu, uzevši u obzir da je ponudom obuhvaćena online i klasična obuka i kurs - postanite ovlašćeni stručnjak za zaštitu životne sredine, a da se i jedna i druga mogu organizovati kako za grupu polaznika, kada časovima prisustvuje između četvoro i osmoro njih, tako i za samo jednu, odnosno dve osobe, budući da su ponudom obuhvaćene i individualna, ali i poluindividualna obuka.\nJasno je da klasična nastava podrazumeva organizaciju predavanja u okviru prostorija svih poslovnica pomenute institucije, dok onlajn edukaciju kandidati mogu pratiti sa različitih lokacija. Bitno je naravno da imaju stabilnu internet konekciju u bilo kom prostoru, iz koga odluče da pohađaju časove na taj način, ali i da poseduju računar, te da u skladu sa pravilima instaliraju i propisani softver za praćenje nastave online. Sva neophodna pomoć IT stručnjaka će biti na raspolaganju polaznicima u tom slučaju, bez obzira da li poteškoće imaju prilikom pristupanja predavanjima ili u toku instalacije namenskog softvera.\nBudući da se i onlajn i klasična edukacija mogu pohađati na jedan od tri načina, to bi trebalo da se svaki kandidat opredeli između mogućnosti da časove prati u paru, u grupi ili individualno.\nDvoje polaznika istovremeno treba da pohađaju poluindividualnu nastavu, dok najviše osmoro, a najmanje četvoro njih mogu prisustvovati grupnom tipu edukacije, te samo jedan kandidat pohađa individualni kurs.\nPravila su vrlo fleksibilna kada je u pitanju poluindividualni i individualni kurs i obuka - postanite ovlašćeni stručnjak za zaštitu životne sredine, zato što se svakom kandidatu tada dozvoljava da sa nadležnima u odabranom predstavništvu institucije organizatora odredi i kada će časovi početi i kojim tempom će se odvijati i u kojim terminima.\nMeđutim, kod grupnog tipa nastave se primenjuju potpuno drugačija pravila, te se podrazumeva da sve te detalje definiše koordinator jedne od poslovnica institucije organizatora. Uopšteno govoreći, grupna obuka može biti organizovana isključivo u onom predstavništvu te institucije, u okviru koga bude bio ostvaren uslov, odnosno u kome prijavu bude izvršilo četvoro kandidata najmanje. Ističemo da se izmene kod grupne edukacije ne dozvoljavaju, već se očekuje da svaki prethodno prijavljeni kandidat u potpunosti ispoštuje ono što organizator bude odredio vezano za sprovođenje nastave u grupi.\nIako je pomenuta edukacija na prvom mestu namenjena fizičkim licima, ova institucija može organizovati i korporativni kurs, a ukoliko postoji interesovanje. Naime, u pitanju je edukacija koju pohađaju isključivo radnici nekog preduzeća, pa se shodno tome časovi mogu organizovati i na njihovom radnom mestu. Svakako je princip organizacije korporativnog kursa takav da se dozvoljava klijentu, odnosno direktoru zainteresovane firme ili ovlašćenom predstavniku da direktno sa organizatorom odluči kada će nastava početi, potom na kojoj lokaciji će biti organizovana, te u kojim terminima će je zaposleni časove pratiti, ali i kakvom dinamikom će oni biti organizovani.\nKoje teme će biti predstavljene tokom stručne obuke - postanite ovlašćeni stručnjak za zaštitu životne sredine\nKoja ovlašćenja ima stručnjak za zaštitu životne sredine, odnosno koje su njegove obaveze prema odredbama trenutno važećeg Zakona o zaštiti životne sredine Republike Srbije, te prema ostalim podzakonskim aktima je prva tema koju će ova edukacija obraditi.\nSvakako da će stručni kurs i obuka - postanite ovlašćeni stručnjak za zaštitu životne sredine ponuditi prisutnima pružiti mogućnost da se upoznaju sa osnovnim odredbama trenutno važećeg zakona na teritoriji naše zemlje, te sa brojnim podzakonskim aktima kojima se ta oblast reguliše.\nA da bi zaista mogli da budu stručnjaci za zaštitu životne sredine, kandidati moraju vrlo precizno biti upoznati sa primerima iz prakse, tako da će akcenat ove edukacije na to i biti stavljen.\nNakon predstavljanja osnovnih odredbi ovog zakona, kandidati će detaljno da budu informisani i o tome kako su definisani osnovni izrazi, o kojima će biti reči u ovom zakonu. Naravno da imaju pravo da pitaju profesore za sve što im nije jasno, jer će odmah posle toga biti predstavljeni i subjekti celokupnog sistema zaštite životne sredine, odnosno njihove obaveze koje su regulisane pomenutim zakonom.\nTrebalo bi da posle toga specijalizovani seminar - postanite ovlašćeni stručnjak za zaštitu životne sredine bude fokusiran na osnovna načela, koja su vezana za zaštitu životne sredine, te na objašnjenje svakoga od njih pojedinačno.\nOsim odredbama Zakona o zaštiti životne sredine, ta oblast je regulisana i brojnim posebnim zakonima, tako da će i njihove osnovne karakteristike ukratko biti predstavljene.\nŠta su to prirodne vrednosti i kako se njima upravlja u skladu sa ovim zakonom su, isto tako teme koje će biti prezentovane prisutnima, a naučiće i kako funkcioniše zaštita tih vrednosti, opet u skladu sa pomenutim zakonom.\nBiće reči i o upravljanju otpadom, zatim o upravljanju opasnim materijama i zaštiti od zračenja, kao i zaštiti od buke i zaštiti od vibracija.\nSa brojnim merama za zaštitu životne sredine i uslovima koji moraju biti ispoštovani, da bi odredbe ovog zakona bile sprovedene u skladu sa pravilima će se upoznati svaki polaznik ove edukacije.\nPodrazumeva se da će specijalizovana obuka i kurs - postanite ovlašćeni stručnjak za zaštitu životne sredine omogućiti kandidatima da nauče i koji uslovi, odnosno zahtevi moraju biti ispoštovani da bi životna sredina zaista bila zaštićena, a posle čega će biti reči i o politici prevencije udesa. Naravno da će polaznici tada saznati šta mora da sadrži plan zaštite od udesa, te koje su obaveze pravnog lica, koje treba da dostavi taj plan i izveštaj o bezbednosti.\nO brojnim dokumentima koja moraju biti pripremljena i predata nadležnim institucijama će, isto tako biti reči, tako da će polaznici saznati koje su njihove obaveze u skladu sa ovim zakonom u tom segmentu.\nNa koji način bi trebalo da se stanje životne sredine prati, odnosno šta podrazumeva tačno monitoring životne sredine, te koji se podaci prikupljaju i kako se i kome dostavljaju su, naravno teme koje će takođe biti predočene prisutnima.\nA isto tako će biti govora i o informisanju o stanju životne sredine, odnosno o učešću javnosti prilikom postupka donošenja odluka o zaštiti životne sredine.\nZavršni deo ove edukacije će biti usmeren na prezentovanje onih odredbi Zakona o zaštiti životne sredine, koje su vezane za ekonomski aspekt, tako da će polaznici biti u prilici da dobiju precizne informacije o tome koje sve takse postoje, odnosno kome se uplaćuju i sa kojim ciljem se kasnije ta finansijska sredstva raspoređuju.\nNaravno da će i kaznene odredbe biti prezentovane u završnom delu, a polaznici će nakon toga imati priliku da pitaju profesore sve što ih zanima u vezi sa trenutno aktuelnim Zakonom o zaštiti životne sredine, te sa ostalim temama koje su tokom ove edukacije prezentovane.\nNa kom mestu će biti održan seminar - postanite ovlašćeni stručnjak za zaštitu životne sredine i u kojim terminima?\nNajpre moramo naglasiti da širom Srbije postoje poslovnice Obrazovnog centra Akademije Oxford i da se u njima organizuje specijalizovani kurs i obuka - postanite ovlašćeni stručnjak za zaštitu životne sredine na klasičan način. Takođe je u ponudi i onlajn edukacija, što znači da mesto održavanja nastave isključivo zavisi od odluke svakog prijavljenog kandidata.\nKo god se bude opredelio za drugu opciju koja je ponuđena mora imati računar, odnosno obavezuje se da obezbedi što bolju vezu sa internetom u prostoru, iz koga planira da prati časove, te je neophodno i da instalira softver koji je namenjen pohađanju predavanja u tom slučaju. Sve podatke o postupku instalacije softvera će biti na raspolaganju polaznicima neposredno pre početka odabranog tipa nastave, kao i pomoć IT stručnjaka, koji su na raspolaganju u svakom predstavništvu institucije organizatora u našoj zemlji.\nO tome u kojim terminima će biti organizovana nastava će biti informisani svi polaznici nakon što se opredele između opcije da časove pohađaju kroz grupnu, odnosno individualnu ili poluindividualnu edukaciju.\nA kada je u pitanju grupna obuka i kurs - postanite ovlašćeni stručnjak za zaštitu životne sredine, nastavu treba da pohađa od četvoro do najviše osmoro ljudi, a ovlašćeno lice jedne od poslovnica navedene institucije odlučuje kako o datumu njenog početka, tako isto i o rasporedu časova, odnosno o terminima u kojima će da budu održani. Ipak, postoji ograničenje koje se odnosi na početak nastave u grupi, te podrazumeva da 4 kandidata minimalno moraju prijavu izvršiti, da bi uopšte u tom predstavništvu konkretne institucije ona mogla da bude organizovana. Neposredno nakon što bude bila kreirana grupa, a u kojoj osmoro ljudi najviše sme biti prisutno, koordinator je dužan da sve definiše i obavesti polaznike, uz napomenu da se izmene niti jednog segmenta kod tog tipa kursa ne smeju dozvoliti.\nZato i naglašavamo da mnogo veću slobodu imaju oni kandidati, koji se opredele da časove pohađaju ili potpuno samostalno, a kroz individualnu nastavu ili u paru, kada se organizuje takozvana poluindividualna edukacija. A njima je dozvoljeno da se sa koordinatorom i sa zvanično ovlašćenim predavačem dogovore ne samo o terminima, u kojima će predavanja biti organizovana, nego i o datumu početka, te da precizno odrede kakvom bi dinamikom trebalo celokupan nastavni fond ove edukacije da bude raspoređen, to jest da se dogovore oko toga koliko će kurs ukupno trajati.\nZa zaposlene u preduzećima koja posluju u okviru bilo koje oblasti može biti organizovan korporativni seminar - postanite ovlašćeni stručnjak za zaštitu životne sredine. Tada se omogućuje polaznicima da časove pohađaju u matičnoj firmi, a ukoliko njihovi nadležni to smatraju potrebnim i naravno, ako prethodno definisane uslove za rad tom prilikom obezbede. Bitno je naglasiti da će klijent, odnosno ovlašćeno lice konkretnog preduzeća i zvanično ovlašćeni predstavnik institucije organizatora definisati na koji način će nastava biti organizovana. Da budemo precizni, oni bi trebalo da se usaglase kako oko datuma kada će korporativna obuka početi, tako isto i oko mesta gde će ona biti organizovana, ali i oko dinamike sprovođenja časova, odnosno termina.\nKoliko će trajati stručni kurs i obuka - postanite ovlašćeni stručnjak za zaštitu životne sredine?\nVrlo je važno da napomenemo da unapred može biti navedeno jedino koliko će trajati grupna obuka i kurs - postanite ovlašćeni stručnjak za zaštitu životne sredine, uzevši u obzir da institucija organizatora to definiše.\nKod individualne, ali i poluindividualne edukacije je stvar nešto drugačija, pa polaznici određuju tačan raspored celokupnog nastavnog fonda direktno sa koordinatorom konkretne poslovnice, odnosno sa predavačem koji će voditi kurs u tom slučaju.\nSvakako je obuhvaćeno 12 školskih časova nastavnim programom, tako da četiri dana traje nastava, koja se organizuje prema pravilima grupne. Sve informacije kako o tačnom rasporedu časova, tako isto i o datumu početka grupne edukacije biti dostupne naknadno polaznicima, to jest onog momenta kada grupa od minimalnog broja članova bude bila u jednoj od poslovnica Obrazovnog centra Akademije Oxford zvanično formirana.\nS obzirom na to da se u ponudi nalazi i korporativni seminar - postanite ovlašćeni stručnjak za zaštitu životne sredine, a da se dozvoljava nadležnima u instituciji klijenta da zajedno sa predstavnikom određene poslovnice organizatora definiše, pored ostalog dinamiku održavanja časova, to će zaposleni dobiti sve neophodne informacije o trajanju naknadno.\nSpisak gradova za kurs i obuku "Postanite ovlašćeni stručnjak za zaštitu životne sredine"


La Paz -- Pravosuđe u Boliviji povuklo nalog za hapšenje bivšeg predsednika Eva Moralesa koji se nalazi u egzilu u Argentini.\nOdluka je doneta nedelju dana posle pobede Moralesovog pristalice Luisa Arsea na predsedničkim izborima.\n"Njegova (Moralesova) prava su prekršena, prvenstveno pravo na odbranu pošto nije bio uredno pozvan" na saslušanje, izjavio je predsednik suda La Paza Horhe >> Pročitaj celu vest na sajtu B92 << Kvino.\nUred glavnog tužioca Bolivije zatražio je 6. jula pokretanje krivičnog postupka protiv Moralesa zbog pobune i terorizma. Tada je naloženo da Morales bude pritvoren.\nMorales je u nedavnom intervjuu Frans presu posle predsedničkih izbora u Boliviji rekao da od njega ne zavisi njegov povratak u zemlju.\nBivši predsednik je 10. novembra 2019. bio primoran na ostavku pod pritiskom vojske i protesta opozicije koja se bunila na rezultate predsedničkih izbora na kojima Morales tvrdi da je pobedio, iako prema Ustavu nije imao pravo na novi mandat.\nMorales, koji je bio predsednik od 2006. do 2019. godine, prvi je predstavnik Indijanaca koji je postao šef države, a ugled je izmedju ostalog stekao jer je potekao iz običnog naroda.\nBolivijski sudija poništio je nalog za hapšenje prognanog bivšeg predsednika Eva Moralesa, oslobađajući mu put za povratak u svoju zemlju bez suočavanja sa rizikom od pritvora. . Bolivijski tužioci su u decembru prošle godine izdali poternicu zbog navoda o pobuni...


NEDIMOVIĆ: Srbija organske proizvode najviše prodaje u Skandinaviji i Zapadnoj Evropi - www.025.rs\nwww.025.rs / SRBIJA / NEDIMOVIĆ: Srbija organske proizvode najviše prodaje u Skandinaviji i Zapadnoj Evropi\n– Srbija je označila zemljišta koja se bave organskom proizvodnjom i napravili smo registar kako bismo znali koliko kog poljoprivrednika da subvencionišemo i motivišemo oranske proizvođače da prošire svoju proizvodnju – rekao je Nedimović.\n– Mi organske proizvode najviše prodajemo u Skandinaviju i u zemljama Zapadne Evrope, ali primećujemo da je sve više stanovnika koji žele da kupe tu robu, jer je to nešto što ide u korak sa rastom standarda stanovništva – ukazao je Nedimović.\nNavodi da je teško menjati tradicionalnu poljoprivredu u modernu, jer još uvek među 542.000 poljoprivrednika u Srbiji ima onih koji kažu “meni je moj deda ili tata tako rekao”.\nForum o organskoj proizvodnji otvorio je premijer Rusije Dmitrij Medvedev koji je rekao da je i toj zemlji organska hrana u fokusu i da će proizvodnja ubuduće biti usmerena u tom pravcu, dodajući da rusko tržište sve više traži zdrave i “čiste” proizvode.\nTags: nedimović, Organska proizvodnja, skandinavija, srbija, zapadna evropa


„Mladi lideri“ sa severa Kosova u poseti srpskim poslanicima GracanicaOnline.Info\n„Mladi lideri“ sa severa Kosova u poseti srpskim poslanicima\n10. juna 2016. 1 min read\nUčesnici programa za mlade lidere, Nacionalnog demokratskog instituta (NDI), četiri opštine sa severa Kosova, posetili su srpske poslanike u Skupštini Kosova i sa njima razgovarali o problemima mladih u sredinama iz kojih dolaze.\nŠef poslaničkog kluba liste „Srpska“, Slavko Simić i poslanik Bojan Mitić primili su učesnike programa za „mlade lidere“ i poručili da oni imaju puno pravo da budu deo procesa donošenja odluka i da ne smeju biti izuzeti iz društvenih procesa.\n„Mladi predstavljaju najveću demografsku grupu na Kosovu, ali i često ostaju potpuno isključeni iz političkih procesa, bez informacija na koji način mogu uticati na političke promene“ rekao je šef poslaničkog kluba Srpske liste Slavko Simić. Simić je poručio kako je današnji susret sa „mladim liderima“ samo početak otvorenijeg i odgovornijeg odnosa predstavnika u institucijama prema mladima. On je podsetio i da je i neophodna jaka i čvrsta veza između građana i njihovih predstavnika na centralnom nivou.\nTokom današnje posete, mladi iz severnog dela Kosovske Mitrovice, Zvečana, Leposavića i Zubinog Potoka, obišli su salu Skupštine Kosova, a bili su u prilici i da postave pitanja u vezi sa funkcionisanjem parlamenta i radom srpskih političkih predstavnika u toj instituciji.\nUz podršku USAID-a, Nacionalni demokratski institut (NDI), organizje Program za mlade lidere, kako bi omogućio mladima da budu neizostavni element u društvenim i političkim procesima.\nPrevious Visoka komesarka OEBS-a razgovarala sa predstavnicima Opštine Gračanica\nNext Na Kosovo mogu samo manje pošiljke srpskih knjiga – udžbenici STOP!\n5. decembra 2021., 00:25


16.09.2020 - 14:50 0\nU današnje vreme uz pomoć društvenih mreža i interneta uopšte, bombardovani smo sa svih strana luksuzom, putovanjima, skupim brendiranim „krpicama“ i moćnim četvorotočkašima čija cena često prelazi i šestocifrene sume, naravno u evrima.\nČesto se dešava da „obični smrtnici“ požele da žive kao VIP, da poseduju ono što imaju uspešni biznismeni, poznati glumci i sportisti, međutim, u toj bajci fali ono najvažnije – a to su sredstva.\nUpravo je novac taj koji je kamen spoticanja u tom scenariju, a poneseni velikim željama, mnogi se odluče da dođu do brzog novca putem kockanja, a najlakši put im je do interneta i onlajn kasina, samo zaboravljaju jednu bitnu činjenicu – ta onlajn kasina su mahom ilegalna.\nZa sve one koji su se našli u ovom problemu ili poznaju nekog kome je potrebna stručna pomoć, portal SVET Plus obavio je intervju sa Amelom Dedović iz agencije „AdvoFin“ koja je ovih dana u žiži interesovanja austrijske javnosti zbog pokretanja kolektivnih postupaka protiv ilegalnih onlajn kockarnica.\nČime se tačno bavi agencija “AdvoFin”?\nAdvoFin je najveći nezavisni finansijer za sudske parnice u Austriji.\nČitav postupak počinje sa procenom situacije i pozitivnim pregledom, sledi potpisivanje sporazuma sa klijentom o saradnji.\nKao finansijer parnice, AdvoFin preuzima sve procesne troškove, sudskog ili vansudskog izvršenja (npr.: troškovi advokata, sudske takse itd.).\nAdvoFin nadoknadu za svoje usluge naplaćuje naknadno i samo u slučaju uspeha parnice u iznosu predviđenim ugovorom i procentualno u odnosu na osvojeni iznos.\nAdvoFin je do sada zastupao 55.000 klijenata u 21-om kolektivnom postupku, te je sa dobijenih 290 miliona evra u parnicama, zauzeo vodeće mesto u Austriji kada su u pitanju finansiranje parničnih postupaka i kolektivni postupci.\nNa koji način AdvoFin pomaže ljudima koji su se našli u kockarskim nevoljama i kako oni dolaze do njih ?\nImajući u vidu da u Austriji samo “Win2day” ima licencu za ponudu kockanja na mreži, sve ostale ponude onlajn kockarnica su bez izuzetka ilegalne.\nMi iz AdvoFin-a smo pažljivo izanalizirali pravnu situaciju i mogućnosti, te u saradnji sa timom advokata i našim financiranjem parnica, klijentima nudimo mogućnost nadoknade gubitaka od tih ilegalnih kasina.\nDa li je veliki broj ljudi sa Balkana koji se nađe u problemu sa onlajn kockom?\nPrema trenutnim podacima sa kojima raspolažemo, u Austriji se svakog dana prokocka oko 400.000 evra u nelicenciranim, a samim tim i ilegalnim internet kockarnicama.\nMeđutim, teško je pružiti detaljne informacije o korisnicima ilegalnih kockarnica, jer kako naše dosadašnje iskustvo pokazuje, svi slojevi stanovništva su pogodeni ovim problemom.\nPoražavajuća je činjenica da trenutno u našem kolektivnom postupku, oko 40% svih klijenata dolazi iz bivše Jugoslavije.\nNažalost, mnogi od korisnika ovog vida ilegalnog kockanja nema informaciju da postoji mogućnost povratka novca, a razlog tome je jezička barijera.\nAdvoFin je i to predvideo, pa smo u mogućnosti da pružimo informacije na maternjem jeziku naših ljudi sa teritorije ex YU.\nDa li je porastao broj onlajn kockanja za vreme pandemije?\nU Austriji se taj broj zaista povećao. Recimo, između marta i avgusta broj registracija u našem kolektivnom postupku protiv ilegalnih onlajn kockarnica povećao se za neverovatnih 200%.\nIzvještaji iz industrije kasina takođe govore o rekordnom profitu među davaocima usluga.\nŠta vi predlažete kao ekspert, koji je najbolji način da neko ko se našao u takvom problemu, njegov član porodice ili neko iz kruga prijatelja, treba da postupi?\nNajvažniji korak je naravno zaustavljanje svih igračih aktivnosti.\nTokom toga trebali biste pribaviti popis depozita i isplate koje ste izvršili iz korisničke podrške odgovarajućeg kasina. Lista predstavlja važan deo za povratak izgubljenog novca. Ako imate bilo kakvih problema ili opštih pitanja u vezi sa prikupljanjem podataka, molimo vas – ne ustručavajte se i kontaktirajte nas.\nZbog specifičnosti situacije u kome su se pojedinci našli, AdvoFin pruža opšte informacije o tome kako treba postupiti i rodbini i prijateljima ljudi koji kockaju.\nSvako ko je zainteresovan, može da se prijavi za naš kolektivni postupak putem naše početne stranice https://www.advofin.at/onlinecasino.\nNakon uspešne registracije proveravamo zahtev i javljamo klijentu kolika je šteta koja je utvrđena.\nUkoliko je šteta nakon odbitka svih isplata i klađenja u sportu veća od 3.000 evra, moguće je učešće u našem kolektivnom postupku.\nAdvoFin agencija sa visoko specijalizovanim timom pravnika pokreće proces, koji naravno mi i finansiramo u okviru sklopljenog ugovora o finansiranju parničnog postupka.\nZa klijenta je ovo veoma bitan podatak jer klijent ne snosi rizik troškova i ne mora da troši svoj novac dok traje parnica. U slučaju uspeha, klijent dobija sumu dobijenu u parnici, umanjenu za našu kvotu koja je predhodno oderđena ugovorom o zastupanju (37%).\nU slučaju da se dogodi, da proces bude izgubljen, agencija AdvoFin snosi celokupne toškove.\nMeđutim, naše dosadašnje iskustvo pokazuje suprotno – do sada smo pokrenuli nekoliko stotina tužbi i dobili veliki broj pozitivnih i to prvostepenih presuda.\nZa sve koji žele još informacija, potražite ih na sajtu AdvoFin-a: https://www.advofin.at/onlinecasino ili putem telefona: 01 262221-0\nKljučne rečiadvofinagencijaagencija advofin\nPrethodna vestGoran Bregović i Željko Samardžić: „Nikom nije lepše neg je nam´“ (foto)\nSledeća vest Beč i estrada se oprostili od najstarijeg ugostitelja: Preminuo Zikrija Mujić


Školama preporučeno odgađanje putovanja učenika izvan BiH\nNa pitanje da li će škole biti zatvorene i da li će matura biti odgođena ukoliko dođe do širenja koronavirusa, kazala je da će postupiti u skladu sa uputama nadležnih zdravstvenih vlasti\nMinistarstvo za obrazovanje, nauku i mlade Kantona Sarajevo je školama dostavilo preporuku da je najbolja odluka u vezi sa trenutnom situacijom koronavirusa odgađanje putovanja učenika izvan Bosne i Hercegovine, do daljnjeg.\nMinistirica za obrazovanje, nauku i mlade KS Zineta Bogunić je u izjavi za Fenu kazala da prate upute nadležnih zdravstvenih vlasti, te u skladu sa tim informišu odgojno-obrazovne ustanove.\n– Pored svakodnevne komunikacije sa direktorima škola, Ministarstvo je uputilo više dopisa školama da informišu učenike o važnosti provođenja općih mjera za suzbijanje zaraznih bolesti i da kontinuirano prate upute Kriznog štaba Ministarstva zdravstva Kantona Sarajevo – kazala je Bogunić.\nNa pitanje da li će škole biti zatvorene i da li će matura biti odgođena ukoliko dođe do širenja koronavirusa, kazala je da će postupiti u skladu sa uputama nadležnih zdravstvenih vlasti.\n– Ministarstvo za obrazovanje, nauku i mlade KS je u stalnom kontaktu sa institucijama čija je nadležnost briga za zdravlje naših sugrađana i djece, te ćemo u skladu sa uputama nadležnih zdravstvenih vlasti postupati i donositi odluke u cilju prevencije i zaštite zdravlja učenika – naglasila je ministrica Bogunić.\nMinistrica Bogunić uručila stipendije nadarenim učenicima\nOstavka nije prihvaćena, Zineta Bogunić ostaje ministrica\nMinistrica u suzama: Moj suprug je bio protiv mog ulaska u Vladu, nije istina šta priča Konaković


I ovo je BiH: Zbrinuti fudbaler dužan platiti uslugu hitne pomoći - Portal 072info\nFudbaler Radnika iz Bijeljine Nenad Srećković našao se u nevolji nakon utakmice protiv Slobode, koja je odigrana 3. marta ove godine.\nNa pomenutoj utakmici Srećković je nakon jednog duela udario glavom u zemlju i morao je napustiti igru osam minuta prije kraja utakmice, a potom ga je odvezla Hitna pomoć. Srećkoviću je kasnije traženo da plati 40 KM ili da idu na sud.\nIako je Hitna pomoć plaćena da prisustvuje utakmicama upravo iz razloga ako se desi situacija slična ovoj, od fudbalera Radnika zatraženo je da plati usluge Hitne pomoći. Na kraju je slučaj završio na sudu, a njegov epilog zasad nije poznat.\nPrethodni članakSve intezivniji pritisak krijumčara u BiH da dođu do ilegalnog oružja\nSljedeći članakRuske vlasti traže od BiH isplatu ratnog duga za gas


Fortnite za iOS u prvih mesec dana zaradio više od 25 miliona dolara - ITNetwork\nHome GAMES\tFortnite za iOS u prvih mesec dana zaradio više od 25 miliona dolara\nFortnite je na iOS platformu stigao 15. marta 2018. godine. Tada je bio dostupan samo užem krugu korisnika koji su imali pozivnicu, a tek početkom aprila, tačnije od 2. aprila mogli su ga preuzeti svi zainteresovani korisnici iOS-a.\nSada, nekih mesec dana od dostupnosti, počeli su da stižu izveštaji o zaradi. Naime, Sensor Tower navodi kako je igra do sada zaradila više od 25 miliona američkih dolara. Navedeni iznos nije uopšte loš kada se uzme u obzir da je sama igra besplatna i da je navedena zarada ostvarena kroz prodaju dodataka unutar igre. Isti izvor navodi kako je Fortnite za iOS samo tokom prve dva nedelje dostupnosti zaradio oko 9,5 miliona američkih dolara.\nZaradom je prestigao i Tinder za gotovo milion dolara, a bolji je jedino bio Netflix koji je u istom periodu zaradio 12,6 miliona američkih dolara. Zarada bi sigurno bila i veća da je Fortnite dostupan i na Android platformi što nije. Ali, prema navodima proizvođača, kompanije Epic Games igra će u nekom budućem vremenu stići i na Android platformu. Sensor Tower predviđa kako bi Fortnite na Android mogao stići tokom ovog leta.\nUkoliko se predviđanja pokažu tačnim, i ako prihvaćenost bude iole slična onoj od strane iOS-a korisnika Fortnite bi do kraja 2018. godine na obe platforme mogao da zaraditi i do 500 miliona američkih dolara.\nFortnite za iOS u prvih mesec dana zaradio više od 25 miliona dolara was last modified: 24 aprila, 2018 by ITN Team\n#TrkaZaPetlju: Više od 500 učesnika Beogradskog maratona iz sedam kompanija u trci za programiranje u školama\nActivision radi na mobilnoj verziji igre Call...


Bijeljina se pridružila obilježavanju Dana srpskog jedinstva\nPodizanjem zastave Republike Srpske, Grad Bijeljina se pridružio u podršci obilježavanja 15. septembra, Dana srpskog jedinstva, slobode i nacionalne zastave.\nOvaj praznik će od ovog 15. septembra ubuduće biti obilježavan u Republici Srpskoj i Srbiji u znak sjećanja na dan kada je u Prvom svjetskom ratu 1918. godine probijen Solunski front. Gradonačelnik Mićo Mićić, zamjenik gradonačelnika Marko Mihajlović i predsjednik Skupštine Grada Bijeljina Aleksandar Đurđević, podigli su zastave ispred zgrade Gradske uprave.\n-Cilj nam je da u čitavom srpskom korpusu imamo jedinstvo, da budemo složni i jedinstveni u želji da živimo zajedno u okruženju koje će poštovati srpski narod, gdje ćemo i mi poštovati druge, cilj nam je da opstanemo na ovim prostorima i da obezbijedimo prosperitet svih građana u modernoj državi, rekao je gradonačelnik Mićić.\nPredsjednik Skupštine Aleksandar Đurđević naglasio je da saradnja Republike Srpske i Srbije nikad nije bila bolja, a to se ogleda ne samo kroz obilježavanje važnih datuma iz istorije, već i kroz brojne investicione projekte\n-Srbija direktno pomaže Republici Srpskoj i svaka lokalna zajednica je to osjetila. Bijeljina je jedan od gradova u Republici Srpskoj koji je dobio najviše investicionih projekata, a u narednom periodu očekujemo još mnogo toga što ćemo raditi zajedno. Jedan od izuzetno značajnih projekata je auto put koji će povezati dvije srpske prestonice, Banja Luku i Beograd, a svakako da ćemo u budućnosti imati još mnogo značajnih zajedničkih projekata, rekao je Đurđević.


Građanske Inicijative | Neophodno unaprediti izveštavanje o napretku u poglavljima 23 i 24\n20 Jun Neophodno unaprediti izveštavanje o napretku u poglavljima 23 i 24\nKoalicija prEUgovor pozdravlja odluku Pregovaračkog tima Vlade Srbije da objavljii Izveštaj Evropske komisije o trenutnom stanju u poglavljima 23 i 24 za Srbiju, tzv. non-paper, koji je dostupan na sajtu Kancelarije za evropske integracije. Smatramo da je dostupnost dokumenata iz pregovaračkog procesa od ključne važnosti za informisanost građana, uključenje svih aktera koji mogu da daju doprinos i, najvažnije, uspeh i održivost reformi koje se sprovode. Ovo je posebno značajno u situaciji kada nedostaju pouzdani podaci, ili postoje, ali nisu javno dostupni, koji bi mogli da ukažu na stanje stvari u određenim oblastima. Ovo je ujedno i jedna od preporuka već na prvoj strani Izveštaja EK, gde se Srbija poziva da poveća pažnju i napore u oblasti pribavljanja statističkih podataka.\nGeneralno gledano, non-paper pruža sliku o stanju u oblasti vladavine prava i ostvarenog napretka Srbije u drugoj polovini 2016. godine. Pošto se, zbog nove dinamike izrade, Izveštaj o napretku ove godine ne objavljuje već je planiran za proleće 2018, ovo je ujedno i jedini izveštaj EK koji se ove godine bavi Srbijom i ključnim oblastima vladavine prava. U izveštaju EK konstatuje da je Srbija sebi postavila ambiciozne rokove u akcionim planovima za poglavlja 23 i 24, te da je sprovođenje istih u ranoj fazi i pre svega se odnosi na izradu zakona, strategija, procena i analiza. U predstojećem periodu, fokus praćenja uspeha pomeriće se sa ocenjivanja zakonodavnog okvira na delotvornost reformi u praksi, kao i na kapacitete institucija za sprovođenje zakona. Dodatno, EK ukazuje na prioritete na kojima Srbija treba dodatno da radi – dostupnost podataka, reforma pravosuđa, borba protiv korupcije, osnovna prava i borba protiv organizovanog kriminala.\nTreće, non-paper ne sadrži informacije o svim reformskim koracima koji se u preduzimaju u okviru primene akcionih planova za poglavlja 23 i 24. Kritičan primer je organizaciona reforma policije, koja je uAkcionom planu za poglavlje 24 opisana samo u uvodu dokumenta a o predviđenim aktivnostima se ne izveštava, za razliku od svih ostalih mera. Dakle, Akcioni plan ne nadvodi nosioce aktivnosti, neophodna sredstava i načine provere da li je najavaljena promena postignuta.\nKoaliciju prEUgovor čine sedam organizacija civilnog društva: ASTRA – Akcija protiv trgovine ljudima, Autonomni ženski centar (AŽC), Beogradski centar za bezbednosnu politiku (BCBP), Centar za istraživačko novinarstvo Srbije (CINS), Centar za primenjene evropske studije (CPES), Grupa 484 i Transparentnost Srbija (TS).


Izložba "Alan Ford trči počasni krug" u Muzeju Jugoslavije - CorD Magazine\nU Muzeju Jugoslavije od 2. decembra je otvorena gostujuća izložba „Alan Ford trči počasni krug”, koja je bila jedan od najposećenijih slovenačkih kulturnih događaja u 2019. godini. Biće prikazane 152 originalne table iz ranog perioda (1969–1975), kada je na izradi stripa radio prepoznatljivi italijanski autorski dvojac Magnus-Bunker, kao i tri naslovna crteža Paola Pifarerija. Pomenutom izložbom, kao i brojnim redovnim programima Muzej Jugoslavije će u periodu od 28. novembra do 2. decembra obeležiti ovogodišnji Dan Muzeja.\nUloga muzeja u savremenom društvu uvek je bila izuzetno značajna, a u novim okolnostima poprima nemerljive razmere. Muzeji su tu da edukuju, čuvaju i...


Kameron protiv prerade filmova iz 2D u 3D format — Викиновости\nKameron protiv prerade filmova iz 2D u 3D format\nLOS ANĐELES, 26. marta 2010. (Beta) - Džejms Kameron, režiser naučnofantastičnog hita "Avatar" kritkovao je sineaste koji filmove snimljene u klasičnoj, 2D tehnici, prebacuju u 3D format, javio je Bi-Bi-Si njuz.\nKameron, koji je "Avatara" - dobitnika tri Oskara u tehničkim kategorijama - snimio u 3D tehnici, kaže da se tako dobija bolji rezultat nego naknadnom konverzijom. "Avatar", koji je postigao ogroman komercijalni uspeh bio je, kako se priča, i najskuplji film svih vremena sa budžetom koji se procenjuje na oko 300 miliona dolara.\nPosle uspešnog starta "Alise u zemlji čuda" Tima Bartona, koji je prebačen u 3D formu posle snimanje, studiji se sve češće odlučuju da konvertuju 2D filmove. Sada se najavljuje i da će "Borba Titana" u bioskope stići kao 3D film.\n„Kameron protiv prerade filmova iz 2D u 3D format” Новинска агенција Бета, 26. март 2010. (српски)\nПреузето из „https://sr.wikinews.org/w/index.php?title=Kameron_protiv_prerade_filmova_iz_2D_u_3D_format&oldid=2002437”\nДатум и време последње измене странице: 4. јул 2010. у 05:41


Centar za obuku nezaposlenih lica Azmont akademija svečano je otvorena u Bijelom Polju.\nViše od 1.200 prijavljenih kandidata iz regiona sticaće tokom narednih meseci znanja o tesarskim, zidarskim, vodoinstalaterskim i drugim građevinskim radovima, bazirana na najsavremenijoj međunarodnoj praksi.\nProjekat je pokrenut sa ciljem rešavanja problema nezaposlenosti prvenstveno na severu Crne Gore, ali i u gradovima regiona. Nakon dobijanja sertifikata polaznici „Azmont Akademije“ će dobiti priliku da budu zaposleni na gradnji luksuznog turističkog kompleksa Portonovi, u Kumboru, koji je trenutno najveći turistički projekat u Evropi. Za gradnju kompleksa Portonovi biće potreban angažman oko tri hiljade radnika, koliki je i kapacitet Centra za obuku, pa se zainteresovani i dalje mogu prijavljivati.\nPrva ustanova ovakve vrste u Crnoj Gori nastala je kao rezultat saradnje azerbejdžanske kompanije Socar i Vlade Crne Gore. Otvaranju su prisustvovali Predrag Bošković, ministar rada i socijalnog staranja u Vladi Crne Gore, Radoje Žugić, ministar finansija, Aleksandar Žurić, gradonačelnik Bijelog Polja i James Wilson, izvršni direktor Azmont Investmentsa.\n„Polaznici koji dobiju sertifikat imaće priliku da budu deo gradnje najvećeg turističkog projekta u Evropi, na kojem će u jednom momentu biti angažovano i do 6.500 ljudi“ rekao je James Wilson. On je dodao da će radnicima biti obezbeđen smeštaj, hrana i adekvatne zarade. „Objavićemo narednih dana tendere za izvođače radova i nadamo se da će bar 70 odsto prijavljenih kompanija biti iz Crne Gore i regiona“.\nTokom svečane ceremonije otvaranja najavljeno je da će sa polaznicima raditi neki od najboljih svetskih stručnjaka za obuke, predvođeni Terijem Stenlijem, koji ima bogato iskustvo iz sličnih projekata širom sveta. Azmont planira da u narednom periodu u sklopu Akademije kreira i nove module za obuku u segmentu ugostiteljstva i wellness i spa usluga, uz svetski poznate trenere iz kompanija kao sto su One & Only i Henri Chenot.\nIzgradnja Azmont akademije deo je programa korporativne društvene odgovornosti ove kompanije, a ukupna investicija u ovaj segment poslovanja tokom naredne tri godine iznosiće oko dva miliona evra.\nPogledajte kako će izgledati Portonovi, novi grad u Crnoj Gori.\n#Azmont Akademija #crna gora #gradjevinski poslovi #portonovi #radnici posao


Španske vlasti uhapsile 11 ljudi zbog pranja novca preko kriptovaluta\nOperacija Tulipan Blanca (Bela lala), kojom je upravljao Evropol, a koju je sprovela španska Guardia civil, rezulatirala je hapšenjem 11 osoba za pranje više od 8 miliona evra preko kriptovaluta, saznajemo prema saopštenju Evropola datom 9. aprila.\nPrema Evropolu, istraga je bila usredsređena na kriminalni krug, koji pere novac od prodaje narkotika, koristeći se kreditnim karticama i kriptovalutama.\nOni bi uzimali nedozvoljena sredstva u gotovini, nakon čega bi ih deponovali, u manjim količinama, na hiljade računa trećerazrednih banaka. Pošto gotovina već cirkuliše u finansijskom sistemu, morali su još samo da nedozvoljena sredstva prebace dilerima droge u Kolumbiji. Kriminalci su potom zahtevali kreditne kartice povezane sa računima i otputovali u Kolumbiju, gde su mogli da podignu novac.\nKad su kriminalci shvatili da je podizanje gotovine i bankarske operacije lako pratiti, počeli su da se koriste kriptovalutama, uglavnom bitkoinom. Osumnjičeni su pretvorili nedozvoljena sredstva u bitkoin preko menjačnice, koje su dalje zamenili za kolumbijske pezose i deponovali ih na kolumbijske bankarske račune još istog dana.\nPutem saradnje sa finskim vlastima, policija je uspela da utvrdi da je menjačnica, koju su osumnjičeni koristili smeštena u Finskoj, pa je tako i prikupila neophodne informacije za praćenje krivaca.\nGuardia civil još uvek istražuje 137 osoba. Istraga pokazuje da su osumnjičeni deponovali preko 8 miliona evra na 174 različita bankovna računa. Evropol je rekao da je organizovao sprecijalnu obuku “da pomogne policijskim službenicima u identifikovanju upotrebe kriptovaluta od strane mreže organizovanog kriminala”.\nCointelegraph je objavio i da je američko Ministrastvo pravde zaplenilo backpage.com, pod optužbom da su oprali skoro pola milijarde dolara ilegalnog prihoda, neki deo i putem kriptovaluta.


Mobilni telefoni, 16.11.2014, 21:16 PM\nKako je promakao radaru Google Play prodavnice aplikacija u ovom trenutku nije jasno, ali je izvesno da je SMS trojanac koji je predstavljan kao aplikacija Thai Fun Content za preuzimanje pozadina, videa i muzike u Googloveoj prodavnici aplikacija od 20. avgusta prošle godine. Malver su otkrili istraživači firme Malwarebytes koji su aplikaciju zatekli u Play prodavnici prošle nedelje.\nTrojanac pokušava da pevari žrtve da mu odobre slanje premium SMS poruka u zamenu za preuzeti sadržaj.\nTaktika nije nova - kriminalci su je koristili od trenutka kada su se pojavili prvi malveri za Android. Link na stranici Google Play korisnika vodi do web sajta programera na kome se nalaze dva banera i nekoliko linkova.\nBaneri reklamiraju sadržaj koji je moguće preuzeti. Da bi to bilo moguće, korisnik treba da pošalje SMS na određeni broj, koji će mu biti naplaćen po višoj tarifi. Međutim, na taj način se korisnik pretplaćuje na servis što će ga koštati 0,30 evra dnevno.\nIako to ne deluje kao mnogo novca, prosta računica govori da će 1000 žrtava doneti kriminalcima 297 evra dnevno. Nije poznato koliko je korisnika preuzelo aplikaciju.\nAplikacija je poslednji put ažurirana 20. avgusta prošle godine i to je najverovatnije i dan kada je aplikacija dospela na Google Play.\nGoogle Play je o obavešten o ovom malveru koga su u Malwarebytes nazvali Android/Trojan.SMS.Agent.\nUprkos tvrdnjama koje dolaze iz Googlea da prosečnom korisniku Androida nije neophodna zaštita antivirusa a koje se temelje na uverenju da se brojevi u izveštajma bezbednosnih kompanija odnose uglavnom na malvere za Android koji se nalaze u aplikacijama iz nezvaničnih prodavnica, ovaj SMS trojanac pokazuje, da iako to nije čest slučaj, zaštitni mehanizmi Google Play prodavnice nisu 100% delotvorni i da malver kada se jednom nađe u prodavnici veoma dugo može ostati neprimećen.


Zeleno okruženje, čist vazduh, manje automobila i manje buke pogoduju razvoju dece u ranom detinjstvu Zeleno okruženje, čist vazduh, manje automobila i manje buke pogoduju razvoju dece u ranom detinjstvu\nViše zelenila, a manje zagađenja vazduha, automobila i buke, ključ je pravilnog socijalnog, emocionalnog i mentalnog razvoja kod dece u ranom detinjstvu, otkrili su kanadski istraživači u studiji koja je pratila skoro 30 hiljada mališana.\n01/11/2021 autorka: Jelena Kozbašić\nUprkos tome što vreme provedeno u prirodi koristi svima, posebno je značajno za decu u ranim fazama socijalnog, emocionalnog i mentalnog razvoja, naglašavaju kanadski istraživači. U novoj studiji oni su otkrili da deca koja odrastaju u zelenom okruženju sa zdravim vazduhom i manjim brojem automobila i nižim nivoom buke postižu bolje rezultate u vrtiću od svojih vršnjaka koji ne žive u istim okolnostima.\nRastući broj naučnih saznanja sugeriše da okruženost zelenim površinama, kao što su parkovi, šume, drvoredi i bašte, ima pozitivno dejstvo na razvoj dece u ranom detinjstvu. To se primeti kroz povišeni nivo kvaliteta života, niže prisustvo poremećaja ponašanja, poboljšanje pažnje i bolju sposobnost pamćenja. Među istraživanjima koje potvrđuju ovu tezu jeste i istraživanje naučnika sa Univerziteta Britanske Kolumbije čiji su rezultati objavljeni u priznatom medicinskom časopisu Lancet.\nKanadski tim eksperata sproveo je studiju na gotovo 30 hiljada mališana rođenih u periodu od 2000. do 2005. godine na području Vankuvera. Oni su utvrdili da su deca s većom izloženošću zelenilu tokom svakodnevnog života, od prve do pete godine, sposobnija da ispune razvojna očekivanja u skladu sa svojim uzrastom. Autori istraživanja su kod njih zabeležili bolji sveukupni razvoj u odnosu na njihove vršnjake koji žive okruženi s manje vegetacije.\nIstraživači veruju da se veza između zelenila i naprednijeg kognitivnog razvoja krije u tome što zagađenje vazduha i buka, koji su izraženiji u oblastima bez stabala, izazivaju stres i imaju negativne efekte na spavanje i centralni nervni sistem.\nKanađani su u svom izveštaju naglasili važnost razvoja zelene infrastrukture i urbanog planiranja s fokusom na zdravlje stanovništva. Prema njihovim zaključcima, istraživači, urbani planeri i profesionalci u oblasti javnog zdravlja trebalo bi da zajedničkim snagama osmišljavaju politike i propise koji će rezultovati ozelenjavanjem naselja i ići u korist razvoja dece, ali i potencijalno uticati na bolji kvalitet života tokom čitavog životnog veka.\nS obzirom da se danas 3 novembra obelezava DAN CISTOG VAZDUHA, svi bismo trebali da provodimo vise vremena u prirodi.Samim tim i da udisemo cist vazduh. Mislim da je zagadjenje u Beogradu preveliko,pa i nije za setnju.Jedini spas je da se ode iz grada ili da u kuci imate fotokataliticki preciscivac vazduha,pa da se udise cist vazduh.To mozda u Kanadi mogu da borave u prirodi i bez buke i automobila,ali ovde kod nas u Srbiji,pogotovo u prestonici,tesko.


Tužilaštvo za osuđujuću presudu Kujoviću, koji je usmrtio Hršumove - FILTER\nTužilaštvo za osuđujuću presudu Kujoviću, koji je usmrtio Hršumove\nTužilaštvo je danas sudskom vijeću Okružnog suda u Istočnom Sarajevu predložilio da Amira Kujović iz Sarajeva, optuženog za izazivanje saobraćajne nesreće na Palama u kojoj su 2020. godine poginuli supružnici Danijela i Dario Hršum, proglasi krivim i izrekne mu najstrožu kaznu za krivično djelo ugrožavanje javnog saobraćaja.\nTužilac Milka Vasilić rekla je u iznošenju završnih riječi u sudskom procesu protiv Kujović da iskazi svjedoka i materijalni dokazi upućuju na izricanje najstrože kazne za to krivično djelo.\nPrema njenim rječima, svjedoci su naveli da su tog dana vremenski uslovi bili loši, da se zbog toga formirala kolona, da je džip “mercedes” kojim je upravljao optuženi Kujović prešao u suprotnu traku, preticao kolonu i sudario se sa automobilom “audi” u kojem su se nalazili supružnici Hršum.\nKada je riječ o materijalnim dokazima, Vasilićeva je navela da je utvrđeno da se džip kretao brzinom od 75 kilometara na čas, većoj od dozvoljene, čime su prekršeni saobraćajni propisi, da je optuženi Kujović bio pod dejstvom alkohola, odnosno da mu je alko-testom utvrđeno 0,40 promila alkohola.\nOna je, takođe, rekla da je vještak saobraćajne struke dokazao da je džip “mercedes” bio bezbjedan za vožnju i tehnički ispravan, a da je Kujović vozio bezobzirno, što se može okarakterisati da je bilo sa umišljajem.\nNa iznošenju završnih riječi Tužilaštva rečeno je da su iza supružnika Hršum ostala dva maloljetna sina, a da optuženi, tokom trajanja ovog suđenja, nije izrazio nijedan vid kajanja, da je na ročištima zijevao, spavao i dobacivao vještacima.\nPrema njenim riječima, Kujović se ponašao vrlo hladno, što bi sudsko vijeće trebalo da uzme u obzir, prilikom donošenja presude.\nOdbrana je u iznošenju završnih riječi navela da uzroci nesreće nisu utvrđeni, da je saobraćajni vještak izvršio samo vizuelni pregled džipa, na osnovu čega se ne može utvrditi tehnička ispravnost vozila, kao i da to može uraditi samo vještak mašinske struke, kada se vozilo demontira.\nAdvokat Bojan Veselinović rekao je da se sa video-zapisa može vidjeti da se džip kretao svojom, desnom trakom, da je došlo do naglog zanošenja zadnjeg dijela vozila, da optuženi nije mogao da koči ni da izbjegne sudar, te dodao da se pod ovim okolnostima može govoriti o nehatu.\nOn je naveo da je na osnovu nalaza iz laboratorije u Sarajevu utvrđeno da optuženi Kujović u krvi nije imao droge, lijekova koji izazivaju zavisnost, kao ni alkohola, koji je pronađen u urinu.\nLaboratorijska testiranja su izvršena tri časa nakon saobraćajne nesreće.\nPrema njegovim rječima, mediji su već osudili Kujovića, što vrši pritisak na sudstvo.\nNa iznošenju završnih riječi predsjedavajuća sudskog vijeća nije dozvolila da bude pročitano pismo Danila Hršuma, u kojem iznosi da je za njegovog brata Iliju i njega tog 11. avgusta djetinjstvo prekinuto, da je nestalo igre i smijeha, te da im najviše nedostaje nestala roditeljska ljubav i pažnja.\n“Nestali su naši snovi, ljetovanja na moru s našim roditeljima, zimovanja na planinama, dolasci na roditeljske sastanke, buđenja majke da idemo u školu, očeva briga da se ne prehladimo kada nas je vraćao znojave sa treninga. Nestali su naši roditelji… Zauvijek!”, naveli su Danilo i Ilija u pismu, koje je dostavljeno novinarima.\nPrije početka ročišta, oni su, zajedno sa porodicom nosili transparente na kojima su nalijepljene objave optuženog Amira Kujovića sa društvenih mreža, u kojima se vidi njegovo bahato ponašanje.\nPodršku porodici Hršum, pružili su i bračni par Radović, Dragana i Duško, čiji sin je tragično izgubio život prije pet godina, u svojoj 18. godini, a odgovorni za njegovu smrt je osuđen na šest mjeseci zatvora.\nOni su naveli da se nadaju da će presuda biti pravedna, ali da sumnjaju u to, jer se pokazalo da onaj ko ima novac može da radi šta hoće.\nPrema njihovim riječima, izgubljene živote ne može vratiti niko, ali bi pravosuđe trebalo da se ponaša u skladu sa zakonom, da poštuje instinu i pravdu.\nPresuda je zakazana za 16. maj u 13.00 časova.\nTags: Okružni sud u Istočnom sarajevu porodica Hršum suđenje\nPrethodna Pale: Odigrali predstavu kako bi skupili novac za ekskurziju\nSledeća Pronađena droga u Istočnoj Ilidži


Study Abroad. Fair 2019 biće održan 21. februara u Novom Sadu\nBeleške > Vesti > Study Abroad. Fair 2019 biće održan 21. februara u Novom Sadu\nObjavljeno / 11.02.2019. Autor / Nemanja Filipović Kategorija / Vesti\nSajam školovanja i stipendija u inostranstvu – Study Abroad. Fair, biće održan 21. februara 2019. godine u Novom Sadu. Nakon uspešno održanog sajma u Beogradu, u oktobru prošle godine, Ino agencija odlučila je da organizuje novi sajam, koji će omogućiti svim zainteresovanim studentima da se iz prve ruke, potpuno besplatno, informišu o svim uslovima studiranja u inostranstvu.\nSvi zainteresovani posetioci imaće priliku da se upozanju sa predstavnicima više od 20 univerziteta i institucija, da iz prve ruke saznaju sve neophodne informacije o studijama van zemlje i stipendijama, ali i da dobiju brošure i materijale koji će im pomoći da odaberu pravi fakultet.\nStudy Abroad. Fair će se održati u četvrtak, 21. februara u periodu od 16h do 20h, u hotelu Sheraton na adresi Polgar Andraša 1. Ulaz je besplatan, ali je obavezna registracija putem formulara koji možete pronaći na zvaničnom sajtu agencije koja organizuje ovaj događaj.\nOvo je jedinstvena prilika za sve studente iz Novog Sada i okoline da sve važne informacije o proceduri, upisu i načinu odlaska na inostrane fakultete dobiju direktno od predstavnika tih institucija. Za sada je dolazak na sajam potvrdilo više od 20 univerziteta, ali će se lista učesnika proširivati:\nPrvi sajam u Srbiji posvećen isključivo školovanju i stipendijama u inostranstvu, u Beogradu prošle godine, posetilo je više od 2000 ljudi, a ovo je prava šansa za sve vojvođanske studente da iskoriste priliku i stupe u kontakt sa nekim od najprestižnijih univerziteta.


NAJSKUPLJI GRADOVI SVETA: Na ovom mestu se našao Beograd! | Happy BSC portal\nNAJSKUPLJI GRADOVI SVETA: Na ovom mestu se našao Beograd!\nZamislite kada biste za vožnju taksijem, večeru, bioskop i bezalkoholno piće platili 215 evra. A sada zamislite život u Cirihu...\nUzevši u obzir cenu hrane, alkohola i cigareta, potrošnih kućnih predmeta, obuće i odeće, lične nege, prevoza, zabave, visinu stranarine i računa, napravljena je lista najskupljih gradova za život u 2019. godini.\nCirih je proglašen najskupljim evropskim gradom, u kojem se može pojesti najskuplji big mek koji je dvaput skuplji u odnosu na najveći deo drugih gradova na listi. U Londonu je potrebno najviše novca da bi se pogledao film u bioskopu.\nIpak, ubedljivo su ekonomski najzahtevniji azijski gradovi, sa Kinom na vrhu, pokazalo je istraživanje Mercera.\nNa listi se nalazi 209 gradova, a Beograd se našao na 181. mestu. U regionu su od srpske prestonice jeftiniji Sarajevo (194) i Skoplje (201), a skuplji su Sofija (177) , Zagreb (143) i Ljubljana (142).\n10 najskupljih gradova sveta:\n1. Hongkong - Kina\n2. Tokio - Japan\n3. Singapur - Singapur\n4. Seul – Južna Koreja\n5. Cirih - Švajcarska\n6. Šangaj - Kina\n7. Ašhabad - Turkmenistan\n8. Peking - Kina\n9. Njujork- SAD\n10. Šendžen - Kina\nZEMLJA ČAJA, KRIKETA I VODOPADA 10 najzanimljivijih činjenica o Šri Lanki (VIDEO)\nEvropske igre sa granicama i borba za turiste\nZLATIBOR SITNO BROJI Najavljeni popusti, rezervacije po 10 dana\nPADA CENA! Prepolovnjene cene smeštaja u Dubrovniku


Festival nauke u Beogradu - Naši u svetu\nObjavljeno 08/11/18 u 15:30\nNaučnici će tako inspiraciju pronaći u najzelenijem gradu na svetu – Kopenhagenu, ali i u najvišoj zelenoj zgradi „Taipei 101“ visokoj 509.2m, koja se nalazi u Tajvanu. Posebno hrabri podatak da zelene zgrade troše između 30 i 40 posto manje energije u odnosu na zgrade konvencionalne gradnje, kao i da stvaraju 70 posto manje otpada. Čak je i prilikom izgradnje Burdž Kalife, najviše zgrade na svetu, korišćen bio-beton.\nIzuzetna pažnja biće posvećena i novim izvorima energije, koji bi našu planetu mogli da sačuvaju od daljeg propadanja, a naš život učine pođednako lakšim i zdravijim.\nPodrška manifestaciji su su MTS, Ambasada Sjedinjenih Američkih Država u Beogradu, Francuski institut, Austrijski kulturni forum i Centar za promociju nauke.\nSud presudio: Socijalisti treba da plate Đilasu, evo šta su uradili\nMinistarstvo odbrane taktičkom vežbom obeležava stogodišnjicu Velikog rata (VIDEO)


Iranske vlasti srušile jedini sunijski mesdžid u Teheranu\nNaslovnica NAJNOVIJE Svijet Iranske vlasti srušile jedini sunijski mesdžid u Teheranu\nIran – U srijedu ujutro je, kako je objavila sunijska stranica ”Sunnionline”, u glavnom gradu Irana, Teheranu, srušen jedini sunijski mesdžid, što je, na društvenim mrežama, izazvalo pravi val srdžbe i protesta muslimana iz cijeloga svijeta.\nU Zahedanu, glavnom gradu Baluchistana, sunijski imam je uputio pismo Ali Hamneiju izražavajući svoj protest i srdžbu protiv rušenja sunijeskog mesdžida u Teheranu i to od strane gradskih vlasti potpomognutih iranskim snagama sigurnosti.\nNaHachtaqu # Iran_srušio_jedini sunijski mesdžid – muslimani iz mnogobrojnih zemalja pisali su svoje komentare i protestovali protiv iranskog rušenja jedinog sunijskog mesdžida od strane iranskih vlasti, dok se u isto vrijeme grade jevrejski i kršćanski vjerski objekti, kako u Teheranu, tako i u drugim gradovima. Neviđeni vid diskriminacije nad sunijama u Iranu, najbolje govori koliko je zapravo Iran islamska država.\nPremalokalnimizvorima, iranskesnagesigurnostinapalesu sunijski mesdžid u srijedu ujutro i izvršile pretres mesdžida, kao i kuće imama mesdžida, Mevlevi Ubjedullaha Musa Zade, prije nego su pristupili rušenju mesdžida.\nUpismuupućenomiranskomvrhovnomvođi, Ali Hamneiju, Abdul-HamidIsmailZehi, kritikovao je spriječavanje iranskih vlasti da sunije imaju svoj mesdžid u Teheranu, dodavši: “Uokolnostimaukojimajesvijetpreplavljen ekstremizmom, takfirskimidejama, diskriminacijom i nasiljem, muslimanskom svijetu je očajnički potreban mir i tolerantan odnos. Sunije nisu očekivale da će njihov jedini mesdžid u Teheranu biti srušen i takav korak otvara prostor neprijateljima islama i zagovornicima nasilja i ekstremizma, kako bi napravili još veći razdor među muslimanima i širili duh očaja i beznađa među sunijama Irana.”\nTreba kazati da su iranske snage sigurnosti prije nekoliko mjeseci bile zatvorile sunijski mesdžid u Teheranu, pa su ponovo dozvolile klanjanje u njemu, osim što je ostala na snazi zabrana klanjanja džuma-namaza i bajram-namaza.\nOvim postupkom iranske vlasti su onemogučile svaki vid okupljanja sunija u Teheranu radi zajedničkog obavljanja namaza na jednom mjesto.


Kako se rešiti ćelavosti na najefikasniji i najsigurniji način | Belgrade\nAlopecija je problem koji može nastati usled različitih faktora poput starenja, stresa, loše ishrane, genetike, hormonskih poremećaja; zatim jako opadanje kose može da se javi kao posledica gljivičnih oboljenja, radioterapije, hemoterapije, dok alopecija ili jako opadanje kose kod žena može biti posledica problema sa jajnicima, nakon porođaja, menopauze, …\nKada je u pitanju alopecija, osim problema gubitka kose sa pojedinih delova glave, u pojednim slučajevima mogu se javiti i ekstremni oblici – potpuni gubitak kose ili čak svih dlaka sa tela.\nPresadjivanje kose – cena i iskustva pacijenata\nOsim u ekstremnim slučajevima, alopecija ili jako opadanje kose može da se reši uz pomoć različitih metoda za presadjivanje kose – cena intervencije jednim delom zavisi od toga koju metodu prevađivanja izaberete! Kada je u pitanju transplantacija kose, iskustva su ranije bila različita – u zavisnosti od toga koja je intervencija rađena i da li ju je radio iskusni i stručni doktor, pa i nisu uvek bila pozitivna. Danas su se metode presađivanja unapredile i osavremenile, te sada kada se pomene transplantacija kose – iskustva budu uglavnom pozitivna, pa je sve više onih koji se odlučuju na ovaj korak.\nUkoliko niste na vreme krenuli da se borite sa problemom zvanim alopecija, a želite da vam kosa bude kao nekad, rešenje je translpantacija kose – iskustva danas su takva da se ne uočava razlika između presađene i prirodne kose, nema vidljivih ožiljaka, a intrevencija je bezbolna!\nKad je u pitanju presadjivanje kose, cena u bolnici “Colić” varira u zavisnosti od regije koja je potrebno da se uradi, a s obzirom da je FUE najefikasnija metoda kojom se sprovodi transplantacija kose – iskustva pacijenata su i više nego pozitivna! Kad je u pitanju presadjivanje kose, cena može takođe zavisiti i od broja graftova koje je potrebno presaditi, a tek kada zakažete pregled za presadjivanje kose cena se formira u skladu sa vašim željama i potrebama!\nPri donošenju odluke o metodama transplantacije, zaključak je da su glavni faktori kada je u pitanju presadjivanje kose – cena i iskustvo pacijenata!\nSve o FUE metodi transplantacije kose\nS obzirom da je revolucionarna FUE metoda najsavremenija, minimalno invazivna hirurška procedura kada je u pitanju transplantacija kose – iskustva pacijenata su vrlo ohrabrujuća, te popularizuju ovu metodu presađivanja kose!\nFUE metoda sprovodi se specijalno dizajniranim nožićem kojim se obuhvata cela folikularna jedinica, odnosno jedna ili više dlaka sa žlezdama, krvnim sudovima, zaštitinim masnim tkivom i mišićem, pa ju je potrebno čuvati u posebnom rastvoru do momenta presađivanja u željenu regiju. Transplantacija se radi u lokalnoj anesteziji, te je postupak bezbolan i ne ostavlja ožiljke! Sa davajuće regije kosa se presađuje u prethodno napravljene rupice na željenoj regiji, a posebno se obraća pažnja na dubinu, raspored i ugao usađivanja transplantata, radi što prirodnijeg izgleda i boljih rezultata.\nKad se završi presađivanje, potrebno je namazati antibiotsku mast i staviti gazu koja se odmah sutradan, prilikom 1.kontrole, skida sa davajuće regije. U periodu do 14 dana nije preporučeno bavljenje sportom i izlaganje suncu, a pranje kose obavlja se jednom dnevno posebnim šamponom narednih 10 dana. Na 2.kontrolu dolazite nakon 7 dana, a 3.kontrola je za 2 nedelje kad prestaje potreba za posebnom negom. Tada neminovno dolazi do opadanja i nestajanja presađene kose, a period mirovanja može da traje 3-6 meseci nakon čega sledi rast nove kose – zdrave i ojačane. Do 9.meseca videćete konačne rezultate FUE metode i bićete prezadovoljni!\nTretmani koji podstiču rast nove kose\nMetode uz pomoć kojih može da se podstakne rast nove kose su različite, a u bolnici “Colić” rade se PRP terapija i Mezoterapija kose.\nPRP terapija sprovodi tako što se trombociti iz vaše krvne plazme izdvajaju i ubrizgavaju u deo na kojem je uočeno proređivanje ili gubitak kose, kako bi se podstakao rast nove kose, kao i gustina i debljina dlaka. Najbolji rezultat PRP terapija daje u početnoj fazi gubitka kose, jer se ovom terapijom aktiviraju folikuli dlake tako da iz faze mirovanja dolaze do stadijuma kada će rast nove kose biti aktiviran. PRP terapija daje pozitivne rezultate nakon FUE metode kojom se vrši transplantacija kose – iskustva govore da uz pomoć ove terapije rane sa davajuće regije brže zarastaju, a trombociti iz krvne plazme utiču na nastanak novih krvnih sudova i novog kolagena, te se na ovaj način pospešuje i rast nove kose.\nMezoterapija kose predstavlja minimalno invazivnu metodu za prevenciju i lečenje opadanja kose, uz pomoć koje se tankim iglicama u srednji sloj kože (mezoderm) ubrizgavaju kokteli aktivnih supstanci, kako bi se stimulisao rast nove kose. Takođe, mezoterapija može da se radi i nakon presađivanja kose radi dodatnog stimulisanja rasta.


Politika: Uhapšeni veštak i lekar osumnjičeni za primanje mita - BalkaniYUm.TV '); } //]]>\nUhapšeni veštak i lekar osumnjičeni za primanje mita\nBeogradska policija uhapsila je u dve odvojene akcije sudskog veštaka Vladana M.  i lekara specijalistu Miloša R.  zbog sumnje da su primili mito, saopštilo je Ministarstvo unutrašnjih poslova Srbije.\nU saopštenju se navodi da je Vladan M. kao veštak građevinske struke od 17. maja prilikom utvrđivanja vrednosti izvedenih radova koji su u sporu od tužene više puta tražio mito od 48.500 dinara.\nPolicija je navela da je on tražio novac da bi 'u okviru svog službenog ovlašćenja izvršio službenu radnju koju bi inače trebalo da izvrši', a novac je primio 11. avgusta u Bulevaru kralja Aleksandra 176, kada je 'uhvaćen na delu'.\nSpecijalista Ginekološko-akušerske klinike u Višegradskoj ulici Miloš R. je juče zahtevao od 'momka pacijentkinje 200 evra da bi tokom dežurstva izvršio prekid trudnoće, koji bi inače trebalo da uradi'.\nOn je uhapšen danas prilikom preuzimanja traženog novca u jednom kafeu u Beogradu. Vladanu M. i Milošu R. je određeno zadržavanje do 48 sati.


Nameštanje glasova česta praksa u Srbiji: 38 organizacija i 36 profesora pisali predsednici Evropske komisije – IZBORI 22 – Radio Sanja\nNameštanje glasova česta praksa u Srbiji: 38 organizacija i 36 profesora pisali predsednici Evropske komisije – IZBORI 22\nDanas su 38 nevladinih organizacija i 36 profesora uputili otvoreno pismo predsednici Evropske komisije, Ursuli von der Lejen.\nOni su u ovom pismu izrazili veliku zabrinutost zbog unapred isplaniranih prevara glasača na dolazećim predsedničkim i parlamentarnim izborima koji su zakazani za 3. april 2022. godine.\nU pismu su zatraženi dodatni kapaciteti za trenutnu misiju OEBS-a u Srbiji kako bi sprečili „prevare glasača na izborima“.\nEvropska Unija, kroz OEBS i svoje druge organizacije, ima stalnu posmatračku misiju.\n„Nameštanje glasova je česta praksa u Srbiji. Iako je Vlada pristala da na izborima budu prisutni posmatrači, mandat i opseg delovanja OEBS-a su nedovoljni za suprotstavljanje ovakvom izazovu“, naveli su oni.\nAutori u svom pismu naglašavaju da 250 posmatrača, od kojih se sastoji OEBS-ova trenutna misija, jednostavno nisu u stanju da uoče i prijave prevare glasača na svih 8.255 biračkih mesta.\nU pismu su zatraženi dodatni posmatrači čiji bi broj bio dovoljan za pokrivanje svih biračkih mesta.\n„Kako bi nameštanje glasanja u Srbiji bilo bolje pojašnjeno, u pismu su priloženi neki od obrazaca prevara glasača koji su bili korišćeni na prethodnim izborima, kao i primer planiranja prevara na društvenim mrežama. S obzirom da se priprema za nameštanje glasanja dešava na društvenim mrežama, u pismu se zahteva i povećanje kapaciteta za misiju OEBS-a u pogledu posmatranja i prijavljivanja predizbornih prevara“,\nPotpisnici otvorenog pisma su članovi Srpske akademije nauka, kao i brojni profesori, javne ličnosti i nevladine organizacije koje se bave temama kao što su jačanje prava glasa (jačanje biračkih prava), borba protiv korupcije itd. Pismo je odraz zajedničkog napora koordinisanog od strane mreže Marš sa Drine.\nPismo i spisak potpisnika prenosimo u celosti:\nKrađa glasova na predstojećim izborima u Srbiji\nDana 3. aprila 2022, birači sa pravom glasa će izaći da glasaju na predsedničkim i parlamentarnim izborima, kao i lokalnim izborima u dva grada i 11 opština. Mnogo stvari je na liniji za našu zemlju, naš narod i stabilnost Srbije; kandidata za pristup EU, u koga ste uložili veliku količinu energije, resursa i posvećenosti.\nNaša zemlja već dugo godina ima problema sa nameštanjem izbora. Veoma smo zabrinuti zbog jakih indicija, čak u nekim slučajevima jasnih dokaza, da se sprema ilegalna interferencija u demokratski proces glasanja na opštim izborima. Želeli bismo da vam skrenemo pažnju na šeme prevare koje se često koriste u Srbiji kao i trenutne dokaze koje posedujemo.\nMi, dole potpisane nevladine organizacije, institucije i profesori vas pozivamo da iskoristite vama dostupna politička i pravna sredstva da sprečite izbornu krađu u Srbiji 3. aprila.\nOvo uključuje i obezbeđivanje mesta za dovoljan broj internacionalnih posmatrača1 da se pokriju sva biračka mesta.2 250 dugoročnih posmatrača3 nije ni približno dovoljno ljudstva da pokrije 8255 glasačkih lokacija, ali ni da uspe da primeti bilo kakav vid prevare koji se potencijalno dešava na biračkim mestima ili ispred njih.\nŠtaviše, segment dugoročne misije OEBS-a je previše širok da bi mogao trenutno reagovati na pripremu izborne prevare na internetu tokom predizborne kampanje, kao što je to prikazano u primerima u nastavku.\nSa ovim u vidu, tražimo da hitno proširite kapacitete na posmatranje i prijavu predizborne krađe. Na kraju, tražimo da naglasite donosiocima odluka u Srbiji da se nastavak puta ka EU oslanja i zavisi od garancije slobodnih i pravednih izbora 3. aprila, koji moraju proći bez šema krađe, uključujući i ove navedene ispod:\n1.) Postoje slučajevi gde se od državnih službenika traži da fotografišu svoje lične karte pored glasačkog listića, kako bi se potvrdilo da glasaju za vladajuću stranku. Bez obzira da li ljudi ovo rade svojom voljom ili iz straha da će izgubiti posao, ovaj čin je ilegalan. Zakon Republike Srbije ne dozvoljava fotografisanje glasačkih listića. Dostavljamo članak iz 2018. godine o izboru za Skupštinu grada Beograda gde su javni funkcioneri ovo radili.\nPostoje pokazatelji da će se ovakva ilegalna aktivnost ponoviti. Juče smo naišli primer gde se nudi 3.000 dinara za glas i fotografiju glasačkog listića. Ovo je samo jedan od primera ovakvog slušaja.\n2.) Još jedna ilegalna praksa koja je uočena i dokumentovana tokom opštih izbora 2020. godine je takozvani “Bugarski voz”. Izgledno je da će se koristiti ponovo. Jedan glasač iznosi prazan glasački listić sa izbornog mesta za šta dobija 2000 dinara. Taj glasački listić se popunjava i popunjen daje narednom glasaču koji ga skrivenog unese na biračko mesto i navodno popunjava, uzima prazan i sakriva ga, dok onaj popunjeni stavlja u glasačku kutiju. Prazan glasački listić se ponovo iznosi van biračkog mesta i ovaj proces se nastavlja celog dana.\n3.) Radnici javnih preduzeća i fabrika su pod pritiscima svojih šefova da glasaju za vladajuću stranku, koji autobusima prevozi ljude da glasaju. Članak iz 2020. godine o opštim izborima citira radnika preduzeća Puteva Srbije kako “pritisak postaje nepodnošljiv”. Po zaknou Srbije, “Državni službenik ne sme da na radu izražava i zastupa svoja politička uverenja” (Član 5 Zakona o državnim službenicima). Izvrašavanje pritiska na zaposlene u javnim preduzećima da glasaju ili ne glasaju za nekoga je zabranjeno i Zakonom o javnim preduzećima, a prinuda “silom ili pretnjom” za glasanje za određene kandidate je krivično delo (član 155, paragraf 2 Krivičnog zakona).\n4.) Ranije ove godine, Deutsche Welle je pisao kako se građani BiH, koji imaju dvojno državljanstvo BiH i Srbije, autobusima prevoze iz BiH u Beograd da bi se registrovali za glasanje i obezbedili takozvane sigurne glasove za SNS u predstojećim izborima.\n5.) I da se vratimo na policiju: ovaj članak govori o slučaju protiv policijskog službenika koji je bez utvrđivanja identiteta ili državljanstva izdavao srpske lične karte stanovnicima KiM, i tako omogućavao ljudima koji nisu na biračkom spisku da glasaju. Slučaj je još uvek na čekanju. Drugom, ali veoma sličnom ovom, slučaju je trebalo 10 godina da se reši.\nSrbija je kandidat za ulazak u Evropsku Uniju. Ovo znači da je sada vreme da se implementuje stav bez ikakve tolerancije prema izbornoj prevari. Dok ovo podrazumeva dodatni kapacitet OEBS misije, imperativ je da se ne potceni obim i mera koliko daleko su oni koji sprovode izbornu krađu spremni otići, i obezbediti dovoljno ljudstva da bismo bili sigurni da se krađe kakve su se desile u prošlosti neće više nikada ponoviti. Pratićemo vaše delovanje povodom ovog pitanja.


U Trebinju je danas počela druga Zimska škola fizike, koja je okupila oko 40 srednjoškolaca iz cijele RS.\nPrema riječima Dobroslava Slijepečevića, trebinjskog profesora fizike i člana Društva fizičara istočne Hercegovine, do 18. januara srednjoškolci će se baviti teorijom, rješavanjem praktičnih problema, ali i laboratorijskim vježbama, za koje mnoge škole nemaju dovoljno opreme.\n„Pokušaćemo da dođemo do nekih novih rezultata i obradimo ih“, istakao je Slijepčević.\nPredsjednik Skupštine grada Trebinje Dragoslav Banjak kaže da su ovakvi projekti dopuna redovnom nastavnom planu i programu i omogućuju učenicima znatno kreativniji rad.\n„Srednjoškolci na ovaj način uspijevaju da saznaju osnove naučnog istraživanja, što je suština savremenog obrazovanja. Naš obrazovani sistem još ima nedostatka u organizaciji nastave i ovo je dobra dopuna. Učenici ovako razvijaju i kritičko mišljenje koje je potrebno savremenom čovjeku i iz tog razloga gradska uprava će uvijek pomagati takve projekte“, istakao je Banjak.\nNikolina Rogan iz Trebinja već je drugu godinu na Zimskoj školi fizike, a kaže da se odlučila da ponovo učestvuje, pošto je prošle godine naučila neke nove stvari, a fizika je interesuje, jer joj omogućava da spozna svijet na način na koji želi.\nFilip Kukavčić stigao je iz Prnjavora, a ističe da je fiziku zavolio tek u srednjoj školi, kada je ozbiljnije pristupio toj nauci.\n„Nadam se da ću upotpuniti znanje, a posebno je značajna praktična nastava, jer u mojoj školi nema priliku za vježbe i druge vrste praktične nastave“, istakao je on.\nPredavači su, pored profesora iz Trebinja, i Milko Babić, savjetnik za fiziku u Republičkom pedagoškom zavodu i Vinka Marjanović, profesor fizike iz Zvornika.\nOrganizatori Zimske škole fizike su Grad Trebinje i Republički pedagoški zavod RS u saradnji sa Društvom fizičara istočne Hercegovine, a uz pomoć Gimnazije „Jovan Dučić“ i Fakulteta za proizvodnju i menadžment Trebinje.


Foto: N.N. | Izvještaj EK o stanju migracija: Graničari stežu balkansku rutu\nDejan Šajinović 17.05.2018 07:19\nBRISEL - Usljed poboljšanja vremenskih prilika došlo je do porasta broja migranata uzduž balkanske rute, rečeno je juče u Evropskoj komisiji nakon predstavljanja najnovijeg izvještaja o stanju migracija u EU i na njenim spoljnim granicama.\nPrema informaciji koju smo dobili iz Evropske komisije, u martu je iz Turske u Grčku ušlo devet puta više migranata nego u istom periodu lani, a da je od početka godine u Grčku ušlo 9.349 migranata. Uprkos tome, kako ističu, situacija je stabilna, a sve nadležne evropske službe su u kontaktu sa zemljama uzduž rute i na drugim potencijalnim kriznim mjestima. Što se tiče BiH, ističu da je u protekla dva do tri mjeseca registrovan povećan priliv migranata, ali navode da se ne očekuje dramatično pogoršanje situacije u tom dijelu. Komisija će, kako navode, angažovati dodatnih 1.350 graničnih službenika, od kojih će 103 biti postavljena na balkanskoj ruti.\nDmitris Avramopulus, komesar za migracije, unutrašnje poslove i državljanstvo, ističe da su brojevi koji su se pojavili na balkanskoj ruti, odnosno na granici između Grčke i Turske, savladivi, i da je u stalnom telefonskom kontaktu s ministrom unutrašnjih poslova Turske i s ministrom za migracije Grčke.\n"U ovom kontekstu najvažnije je da sporazum EU i Turske vrijednosti tri milijarde evra funkcioniše, a u toku su završne operacije za transfer druge tranše aranžmana", rekao je Avramopulus.\nNa pitanje novinara da li EU razmatra mogućnost izgradnje zida na kopnenoj granici između Grčke i Turske, odakle dolazi najveći broj migranata prema Evropi, rekao je da je EU eksplicitno protiv dizanja zidova.\n"Ne želimo Evropu pretvoriti u tvrđavu. A posebno treba naglasiti da Evropa ima situaciju pod kontrolom. U zadnje dvije do tri godine postigut je značajan napredak. Nismo u svemu postigli željene ciljeve, ali idemo prema tamo gdje želimo biti. Treba reći i to da nijedna zemlja problem migracija ne može riješiti sama. Umjesto zidova, gradićemo mostove ka našim susjedima Turskoj i drugim zemljama", rekao je on.\nDodao je da je jedna od najvažnijih novih mjera poboljšanje viznog sistema i informatičko uvezivanje graničnih ispostava, kako bi zemlje članice mogle u potpunosti razmjenjivati sve podatke.\nU popratnom dokumentu na stranici Evropske komisije istaknuto je da je u oktobru 2015. godine, na samom vrhuncu krize na balkanskoj ruti, predsjednik Komisije Žan-Klod Junker okupio lidere zemalja zapadnog Balkana, a tada je dogovorena tijesna međudržavna saradnja zemalja zapadnog Balkana, koja, kako ističu, daje potpuno zadovoljavajući rezultat.\n"Od tada naovamo održavaju se video-konferencije na sedmičnoj ili dvosedmičnoj bazi sa zemljama uzduž rute, evropskih agencija, Komesarijata za izbjeglice UN-a i Međunarodne organizacije za migracije", naglašeno je u dokumentu.\nEK migranti EU granica


Radnici se udružuju, blokiraju BG – Niš\nIzvor: Vaseljenska TV, 19.Jun.2017, 22:07\nSmederevska Palanka — Radnicima fabrike šinskih vozila Goša iz Smederevske Palanke koji štrajkuju jer im nisu isplaćene zarade se priključila i grupa radnika gradskog JKP Vodovod.\nBlokiran je bio drumski ali i železnički >> Pročitaj celu vest na sajtu Vaseljenska TV << saobraćaj na pruzi Beograd-Niš.\n„Niko nas ne čuje, niko nas ne vidi“, rekao je Beti potpredsednik Štrajkačkog odbora u Goši Mario Stojanović.\nOn je dodao da radnici nikoga ne žele da ugroze, ali da im je strpljenje na izmaku jer su im „životi ugroženi“.\nStojanović je naglasio da radnici „ništa ne traže od države“, osim povezivanje radnog staža, overu zdravstvenih knjižica i da im poslodavac isplati zaostale plate.\nŠtrajkački odbor tvrdi da protest nemaju političku pozadinu već da se radnici bore za svoju egzistenciju.\nBivši vlasnik Goše, firma Žos iz Trnave, u Slovaškoj prodao je krajem marta fabriku kiparskoj kompaniji Lisnart za 4,2 miliona evra, ali radnici veruju da je reč o „poslovnoj akrobaciji“ i da je fabrika i dalje u vlasništu istih ljudi.\nThe post Radnici se udružuju, blokiraju BG – Niš appeared first on Vaseljenska TV.\nBeta: Radnici Goše i dalje protestuju blokadom saobraćaja\nB92: Radnici se udružuju, blokiraju BG - Niš\nRadio 021: Radnicima Goše u štrajku priključila se grupa iz Vodovoda


FONDACIJA "MOZAIK" I OPŠTINA POTPISALI MEMORANDUM O SARADNJI - UGLJEVIK.INFO\nFONDACIJA “MOZAIK” I OPŠTINA POTPISALI MEMORANDUM O SARADNJI\nOpština Ugljevik i Fondacija “Mozaik” iz Sarajeva potpisali su danas memorandum o saradnji za period od 2019. do 2022. godine, koja se odnosi na podršku razvoju društvenog aktivizma i preduzetništva mladih na području ove podmajevičke opštine.Direktor programa Omladinska banka Fondacije “Mozaik” Željko Pauković rekao je da će fondacija i opština Ugljevik kroz ovaj memorandum uložiti ukupno 54.000 KM.\n“Ovaj memorandum podrazumijeva najmanje 20 projekata mladih i četiri mikrobiznisa”, rekao je Pauković novinarima.\nOn je podsjetio da je Fondacija “Mozaik” kroz program Omladinske banke od 2008. do 2018. godine podržala oko 2.000 projekata mladih, vrijednosti sedam miliona KM.\n“Na ovaj način se pokazuje da su mladi ljudi veoma bitan resurs”, naglasio je Pauković.\nOn je rekao da su danas predstavljena tri nova projekta – Dani novog Ugljevika, Kutak za djecu predškolskog uzrasta u dječijem parku u Ugljeviku i obnavljanje i popravka sprava postojećeg dječijeg igrališta, ukupne vrijednosti od 6.722 KM.\nNačelnik opštine Ugljevik Vasilije Perić rekao je da je danas ozvaničen nastavak saradnje opštine i ove fondacije.\n“Opština Ugljevik već dvije godine učestvuje u programu Omladinske banke koja ima ulogu da podstiče aktivizam neformalnih grupa mladih kroz realizaciju društveno odgovornih projekata uz finansijsku podršku od 500 do 1.500 KM iz fonda ove banke koji su zajedno formirale opština Ugljevik i Fondacija `Mozaik`”, rekao je Perić novinarima nakon potpisivanja memoranduma.\nOn je podsjetio da je u okivu ovog sporazuma realizovano pet projekata.\n“Osim finansijske podrške, u okviru ovog programa mladi mogu da dobiju i finansijsku podršku za pokretanje sopstvenog mikrobiznisa u iznosu od 2.000 KM iz zajedničkog fonda opštine i `Mozaika`”, rekao je Perić.\nOn je dodao da opština Ugljevik u programu Omladinske banke učestvuje sa 6.000 KM na godišnjem nivou, a da će tokom perioda na koji se odnosi memorandum izdvojiti ukupno 24.000 KM.


INZKO: BIH JE AMERIČKI, A NE TURSKI AMANET — Bosnjaci.Net\nObjavljeno: 09. November 2017. 21:11:07\nVisoki predstavnik u BiH Valentin Inzko ocijenio je danas da je Sjedinjenim Američkim Državama stalo do toga da Bosna i Hercegovina bude uspješan projekat ističući da je to "nekako njihov amanet".\n"Amerikanci, doista, u odnosu na sve druge, rekao bih 150 posto stoje iza BiH. Oni su završili odličan posao na Kosovu i u BiH, a u BiH su investirali i mnogo novca, u demokratiju i obnovu zemlje", rekao je Inzko za "Dnevni avaz" odmah nakon podnošenja redovnog izvještaja o situaciji u BiH Savjetu bezbjednosti UN.\nNa pitanje novinara znači li to da BiH nije "turski, već zapadni amanet" i koliko će on još potrajati, Inzko kaže da "na taj amanet gleda istovjetno kao na onaj kada su savezničke snage dovodile u red njegovu Austriju gdje je bilo dosta nacista i njihovih pokreta".\n"Prije Drugog sv. rata u Austriji nije bilo čak ni parlamenta i, evo, nakon svega, mi imamo jedan fini (austrijski) recept za međunarodnu zajednicu u BiH. Kad bh. projekt postane uspješan, treba se povući", rekao je Inzko.\n"Te granice BiH postoje duže od 200 godina. Vitalij Čurkin i nekoliko ostalih zapaženih diplomata tada su odigrali istaknutu ulogu u Dejtonu i Beogradu", rekao je Inzko.\n"Koliko sam informisan, Rusi nisu previše srećni zato što Milorad Dodik koristi takvu retoriku u kojoj napada državnike i diplomate. Moskva bi voljela kada bi Dodik imao (dobre) odnose sa svim Srbima, a ne samo sa svojom partijom", rekao je Inzko, prenosi Tanjug.


Dani evropske baštine - Bač 2021.: Dr Steva Panić - Opština Bač je nesumnjivo kulturna baština za sve! : Nadlanu.com\nDani evropske baštine - Bač 2021.: Dr Steva Panić - Opština Bač je nesumnjivo kulturna baština za sve!\nObjavljeno 15. sep 2021. / 19:44:43\nDomaćin manifestacije DANI EVROPSKE BAŠTINE - BAČ 2021. koju u saradnji sa Turističkom organizacijom Opštine Bač i drugim partnerima organizuju KEK ISKON iz Bača, i Kompanija COLOR MEDIA COMMUNICATIONS iz Petrovaradina, je predsednik Opštine Bač, Dr Steva Panić.\nČovek koji je veoma svestan kvaliteta i potencijala opštine kojom upravlja, i kraja u kojem je rođen, jednako poštuje i svoje i tuđe, a s ponosom ističe kako je upravo Bač ta kulturna baština za sve o kojoj se ovog septembra priča po Evropi i Srbiji.\n- Ovogodišnja tema koja je ustanovljena na evropskom nivou, a u okviru koje ćemo obeležiti našu tradicionalnu i najveću manifestaciju u opštini Bač „Dani evropske baštine“ u potpunosti odgovara našem geografskom položaju i nacionalnom miljeu. Bez izuzetka, tu su naši spomenici kulture iz srednjeg veka, najreprezentativnija baština i kulturno nasleđe. Kulturna baština za sve me zbog navedenog u potpunosti asocira na Bač i njegove stanovnike, naše sugrađane koji godinama unazad žive u jednoj tolerantnoj i multikulturalnoj sredini, koja zbog svojih specifičnosti svakako utiče na pojimanje materijalnog i nematerijalnog nasleđa kao svojevrsnog bogatstva razlučitosti.\n- Celokupna Republika Srbija, kada je posmatrate od najsevernijeg grada Subotice pa do Vranja na jugu obiluje kako prirodnim tako i kulturno-istorijskim lepotama koje su od posebne važnosti za našu zemlju. Bezmalo, svako mesto u Srbiji ili bar opština može da se pohvali nekim loklaitetom, nalazištem, lovnim i ribolovnim oazama, ili pak specifičnim gastronomskim specijalitetima. Svi mi koji smo rođeni na teritoriji Vojvodine znamo kolika blaga ona krije, i ja uvek kažem da srećnici koji su se rodili baš u Baču i njegovoj okolini često nisu ni svesni koliko su srećni što žive baš ovde. Odrastati u senkama Tvrđave koja datira iz perioda Karla Roberta Anžujskog, ili svakodnevno prolaziti pored ostataka turskog kupatila (hamama) iz 16. veka, a koji je jedan od retkih primera islamske civilizacije na ovim prostorima, predstavlja nesvakidašnju blagodet tokom oblikovanja sopstvene ličnosti, a još više doprinosi poštovanju drugoga i drugačijeg.\n- Kako sam već istakao, naše najbliže okruženje krase impresivni lokaliteti, ono je prebogato različitim dvorcima, vilama, letnjikovcima, celinama i predelima od izuzetnog značaja, koji se poput Kulturnog predela Bača i Tvrđave sa podgrađem već nalaze, ili tek treba da budu upisani na UNESO listu svetske baštine. Od Donje Branjevine, manastira Fruške gore – srpskog Atosa, preko gradskog jezgra Novog Sada, Subotice, Sombora i Zrenjanina, zaista ne bih moga da izdvojim samo jedan segment kulturne baštine regiona, ali svakako ni cele Srbije. To nam je naročito postalo jasno tokom pandemije izazvane virusom COVID 19, kada je većina naših građana odlučila da letuje i zimuje u okvirima granica naše prelepe zemlje.\n- Kada posmatramo našu opštinu Bač to je svakako još veća promocija i kreiranje različitih sadržaja na srednjovekovnoj Tvrđavi, a koji bi privukli modernog turistu 21. veka. Tu je naravno i Dvorac „Fric Hristić“ u Bačkom Novom Selu koji se nalazi na idealnoj lokaciji, tik uz obalu Dunava i međunarodnu biciklističku stazu „EuroVelo 6“, čije resurse, blagodeti i prednosti, bez sumnje treba iskoristiti još više.\n- Kamp sa pet zvezdica 😊.\n- Stari Ras, Pećka patrijaršija, Istra, Most Mehmed paše Sokolovića.\n- Kada god imam priliku zalažem se za to da naši najmlađi sugrađani, dakle deca osnovnoškolskog uzrasta, ali i srednjoškolci, u različitim institucijama kulture poput muzeja, galerija i biblioteka imaju prilsgođen sadržaj, postvku, naslove koji su u skladu sa vremenom u kojem su oni rođeni, i u kojem odrastaju. Oni su „tehnički urođenici“, dok su njihovi roditelji „tehnički dođoši“. Stoga smatram da se njihovim generacijama moraju ponuditi sadržaji koji se bar plasiraju preko platformi koje su njima bliske. Dakle spojiti tradicionalno i moderno, kao mladost i iskustvo, to su provereni recepti. Takođe mi se kao primeri dobre prakse izuzetno dopadaju projekti u kojima se kroz nove tehnike prikazuje savremeno stvaralaštvo, a na krilima neprevaziđene klasike. Poslednji takav porjekat koji me je zaista impresionirao prikazan je u Centru za kulturu Požarevac, a nosi naziv: „Milena Pavlović Barilli: Jedna umetnica, 15 fotografa – 30 umetničkih dela“. Takođe, nadaleko čuveni muzej na otvorenom „Staro stelo“ Sirogojno, jedan je od mojih favorita kada su u pitanju primeri dobre prakse za privlačenje posetilaca. Oni se ubrajaju među pionire na ovim prostorima koji su se dosetili da „ožive muzej“ uz pomoć zanatlija i domaćica koje u selo unose duh svakodnevnog života tog kraja.\n- Seoski turizam je u vremenu u kome živimo posebno atraktivan porodicama iz gradskih sredina, koje najčešće nemaju mnogo vremena. Zato im uvek treba ponuditi nešto približno njihovom senzibilitetu, ali u okvirima u kojima „rural“ najbolje funkcioniše. To bi najverovatnije bio neki vid aktivnog odmora u prirodi jer im to uvek nedostaje, i jer u tome jednako uživaju i mlađe i starije generacije. Nnaročito zbog toga što su deca fokusirana na onlajn u svakom smislu.. Vaučeri za odmor koji su postali posebno popularni u Srbiji tokom prethodne dve godine jedan su od odličnih mehanizama privlačenja porodica upravo u seoske i manje istražene sredine.\n- Vrnjačka Banja – kraljica turizma u Srbiji, sa dugogodišnjim iskustvom celog turističko- ugostiteljskog sektora. Predeo neverovatne prirodne lepote i dobre infrastrukture, sa ponudom koja zadovoljava sve generacije.\n- Dalaj Lama je jednom prilikom rekao: „Jednom godišnje posetite neko mesto na kome nikada do tada niste bili“. Prema tome, i domaći turizam i inostranstvo - važno da je nešto novo. A svako putovanje je upravo nesvakidašnje i jedinstveno iskustvo.\nbač 2021color media communicationsdani evropske baštinedr Steva PanićkonferencijaKulturno nasleđe za sveturistička organizacija opštine bačUdruženje Kulturno-etnološki klub ISKON


Apel premijerki, policiji, tužilaštvu: Protest u Požegi zbog otkupa kuće predsednice Skupštine opštine\nNekoliko stotina Požežana protestvovalo je večeras na Trgu slobode u ovom gradu zbog namere lokalne vlasti da za 12 miliona dinara otkupi nedovršenu kuću čiji su suvlasnici suprug i dever predsednice Skupštine opštine Zorice Mitrović.\nSkup u Požegi protekao bez stranačkih obeležja\nProtest je organizovan deset dana pošto je Skupština opštine Požega usvojila odluku da se neizgrađeni objetak površine 400 kvadrata i četiri ara placa otkupe za potrebe Sportsko kulturnog centra. Nezadovoljni Požežani su i večeras ponovili tvrdnje da je kuća nelegalna i da je njena kupovina pljačka budžeta i korupcionaški čin. Rečeno je i da je realna cena ovog objekta najmanje dva puta niža od sume koja je opredeljena za kupovinu.\nSkup koji je sazvala neformalna grupa građana protekao je u miru i bez političkih konotacija i stranačkih obeležja, a među govornicima bilo je dvoje lokalnih odbornika i četvoro "nezavisnih" građana.\nOdavde su upućeni zahtevi da se postupak otkupa kuće hitno obustavi, ali i da da se preistipa eventualna krivična i prekršajna odgovornost predsednice Skupštine Zorice Mitrović, predsednika opštine Milana Božića, članova Opštinskog veća i odbornika koji su "potencijalno omogućili sukob interesa i trgovinu uticajem", v.d. direktora Sportsko kulturnog centra Srđana Stevanovića i predsednika Privremenog Upravnog odbora SKC Dragomira Čolića.\nOd premijerke Ane Brnabić i Ministarstva državne uprave i lokalne samouprave zatraženo je da se naloži revizija pravilnosti poslovanja lokalne samouprave.\nRevoltirani Požežani večeras su ponovili da ova opština ima mnogo veće probleme koje za 100.000 evra može da reši umesto što kupuje kuću koju bi da adaptira za fitnes centar i teretanu.\nObrt u Požegi posle protesta: Opština neće otkupiti nelegalnu kuću lokalne funcionerke


HomeVestiDoktor Polard: Ne možemo da vakcinišemo planetu svakih četiri do šest meseci\nFoto: Screenshot/Royal College of Physicians of Ireland\nPotrebno je više podataka da bi se utvrdilo „da li će, kada i koliko često onima koji pripadaju ranjivoj grupi biti potrebne dodatne doze“, rekao je on, prenosi N1.\nU odvojenom intervjuu za „Sky News“, Polard je naveo očiglednu neravnomernost uvođenja vakcina širom sveta.\n„Jednostavno nije, iz globalne perspektive, pristupačno i održivo davati četvrtu dozu svima na planeti svakih šest meseci“, rekao je Polard.\n„I zapamtite da je danas manje od 10 odsto ljudi u zemljama sa niskim prihodima čak i dobilo prvu dozu, tako da čitava ideja o redovnim četvrtim dozama na globalnom nivou jednostavno nije razumna“, naveo je on.\nKrajem decembra, nemački ministar zdravlja Karl Lauterbah rekao je javnom servisu ZDF da će Nemcima „biti potrebna četvrta doza vakcinacine protiv kovida-19“.\n„Najgore je iza nas. Svet samo treba da preživi zimu“, rekao je Polard u intervjuu i dodao da „u jednom trenutku društvo mora da se otvori“, ali i da će tada doći do porasta infekcija, zbog čega zima verovatno nije najbolje vreme za tako nešto.\nOn je zaključio izdavanjem oštrog upozorenja o opasnim posledicama dezinformacija o vakcini, ističući da čak i „nenamerni“ komentari političara mogu da izazovu haos.\n„Recimo samo da su komentari u kontinentalnoj Evropi uticali na ljude u Africi“, rekao je on.\n„Jedna od stvari koje ćemo veoma pažljivo pratiti je kakva je trajnost zaštite nakon treće doze mRNA vakcine poput Moderne i Fajzer/Bajonteka“, rekao je Fauči.\n„Ako je zaštita mnogo trajnija od grupe sa dve doze, bez pojačanja, onda možemo proći značajan vremenski period bez potrebe za četvrtom dozom“, rekao je Fauči.


GOOGLE SVOJE KLJUČNE SERVISE PRILAGOĐAVA DECI · Kafenisanje.rs\nNaslovna IT GOOGLE SVOJE KLJUČNE SERVISE PRILAGOĐAVA DECI\nGoogle je potvrdio da je u procesu kreiranja modifikovanih verzija svojih najpopularnihih servisa, koji će biti namenjeni deci ispod 12 godina.\nKompanija nije objavila detalje kada bi ovi proizvodi mogli da budu lansirani, sem informacije da će se to desiti tokom naredne godine. Google se fokusira na kreiranje verzija Google Search, YouTube i Chrome servisa, koji će biti prilagođeniji deci, a najveći motiv jeste da ovi projekti za decu budu zabavni i sigurni. Nije tajna da Google prikuplja informacije od korisnika kako bi ih koristio u ciljanim reklamama, ali u ovim projektima to neće biti tako lako, zbog Zakona o zaštiti privatnosti dece na internetu, koji ima striktne limite o tome kako se prikupljaju informacije o deci mlađoj od 13 godina. Google će takođe omogućiti i roditeljima da upravljaju interakcijom dece sa Google servisima, uključujući i limitiranje vremena koje deca provedu na njima.\nPrethodni tekstPET OTKRIĆA ZA KOJA SU ZASLUŽNE DREVNE CIVILIZACIJE\nNaredni tekstMIHIR GARH: JEDINSTVENI HOTEL U PUSTINJI TAR (FOTO)


iPhone X ostvaruje veći profit u odnosu na konkurenciju - mobifi\niPhone X ostvaruje veći profit u odnosu na konkurenciju\nIako brojni mediji upućeni u situaciju u Apple-u tvrde kako u ovoj kompaniji nisu zadovoljni sa potražnjom za iPhone-om X te su morali da smanje proizvodnju uređaja, podaci o ostvarenom profitu pojedinih modela pametnih telefona pokazuju kako Tim Cook i ekipa mogu da budu itekako srećni s prodajnim brojkama “desetke”.\nPrema rezultatima istraživanja Counterpoint Research-a, Apple je prodajom iPhone-a X ostvario najveći profit na globalnom tržištu pametnih telefona – čak 35%. Posebno je zanimljivo što se istraživanje odnosi na posljednja tri meseca prošle godine, a iPhone X u prodaji je bio samo dva meseca.\nU poslednje vreme internetom kruže informacije kako su u Apple-u shvatili da je iPhone X preskup te bi sledeća generacija mogla da bude jeftinija za sto dolara, ali s obzirom na ove podatke, čini se kako Apple-u nema previše smisla smanjivati cenu telefona i svoju maržu jer se pokazalo kako su ljubitelji ove kompanije spremni da plate veliku cenu za top-model sa logom jabuke.\nJoš jedan podatak Counterpoint Research-a vezan uz profit na globalnom tržištu koji će jako razveseliti Apple-ovce jeste i da je među top deset telefona koji su ostvarili najveći profit njih čak 8 Apple-ovih, dok su ostala dva modela Samsung-ovi uređaji.\nNakon X-a koji je prvi na ovoj listi slede iPhone 8 (19,1 posto profita) i 8 Plus (15,2), zatim dve sedmice (7 – 6,2 posto i 7 Plus – 5 posto), onda Galaxy Note 8 (3,9 posto), pa iPhone 6 (1,8 posto), Galaxy S8 Plus (1,7 posto), iPhone 6S (1,6 posto) i na desetom mestu nalazi se, verovali ili ne, iPhone SE, model sa 4-inčnim ekranom koji je ostvario 0,9 posto profita na globalnom tržištu pametnih telefona.\nOve nedelje pojavile su se informacije kako bi za mesec-dva Apple mogao da predstavi naslednika ovog modela – očito je da potražnja za ovakvim uređajima i dalje postoji, pa bi Apple zaista uskoro mogao da predstavi novi 4-inčni model, dok u septembru očekujemo čak tri nova iPhone-a.


RMU Zenica: Nova Uprava priprema plan sanacije - Zenicablog\nRMU Zenica: Nova Uprava priprema plan sanacije\nRMU Zenica: Nova Uprava priprema plan sanacije – Nova Uprava Rudnika mrkog uglja Zenica trenutno provodi aktivnosti na utvrđivanju kratkoročnih i dugoročnih mjera stabilizacije ovog zavisnog društva, potvrdio je Edin Pašić, vršilac dužnosti direktora preduzeća.\n“Glavni ciljevi kratkoročnih mjera su stabilizacija i povećanje proizvodnje, te program ušteda”, kazao je Pašić, ističući da će kasnije uslijediti i izrada plana sanacije, što je obaveza po nedavnoj odluci Vlade Federacije BiH.\n“Što se tiče budućnosti pojedinih proizvodnih kapaciteta, konačnu riječ dat će struka”, podsjetio je Pašić.\nPri tom je potvrdio da bez obzira na buduće, eventualno nepovoljne odluke o statusu pojedinačnih pogona, nijedan radnik neće ostati nezbrinut.\nIz Uprave Rudnika Zenica najavljuju skoro reaktiviranje proizvodnje u jami Raspotočje, gdje je posljednjih mjeseci vođena aktivnost na odvodnji, a potpuna stabilizacija očekuje se na kraju ove, ili početkom naredne godine.\nTagovibih jama ministarstvo plan radnici reorganizacija rmu zenica sanacija spas uprava vlada fbih


Vreme je da Srbija pobedi košarkaše SAD!\nSrpski dvojac iz Sakramenta, Nemanja Bjelica i Bogdan Bogdanović očekuje da će za Mundobasket u Kini naša reprezentacija uspeti da okupi najkvalitetniji sastav posle Amerikanaca zbog čega je, kako smatraju, došlo vreme da Srbija ima najbolji tim.\nVreme je da košarkaška reprezentacija Srbije na Svetskom prvenstvu završi ispred selekcije SAD, smatraju naši igrači Nemanja Bjelica i Bogdan Bogdanović.\nSrpski dvojac iz Sakramenta očekuje da će za Mundobasket u Kini naša reprezentacija uspeti da okupi najkvalitetniji sastav posle Amerikanaca zbog čega je, kako je Bjelica rekao za "Glas Amerike", došlo vreme da Srbija ima najbolji tim. On je zbog povrede propustio svetsko prvenstvo koje se igralo pre dve godine, a u pomenutom intervjuu istakao je da sa nestrpljenjem očekuje početak takmičenja.\n"Mogu sa ponosom da kažem da, kako sada stvari stoje, posle SAD imamo najbolji tim. Nije to sad ono "e ako ne napravimo rezultat, ne osvojiš zlato srebro ili bronzu ili ispadneš u prvom krugu, e sad vi ste najgori". Na papiru, konačno je došlo to naše vreme da imamo najbolju reprezentaciju. Treba dosta stvari da se poklopi da bi se napravio uspeh, da sada ne ulazimo dublje... Drago mi što ću opet biti deo reprezentacije i što konačno uživam u košarci", izjavio je Bjelica za Glas Amerike.\nI Bogdanović veruje da košarkaška reprezentacija Srbije može do velikog uspeha na Mundobasketu. On je izjavio da je najvažnije da naši košarkaški završe sezonu bez povreda i da će u slučaju da budu dovoljno željni uspeha moći da se uključe u trku za šampionsku titulu na Svetskom prvenstvu.\n"Prethodnih godina našim igrama izgradili smo rezultat i nadam se da ćemo ostati na tom visokom nivou, ali ako budemo u mogućnosti da napravimo i šampionski rezultat, za pamćenje, pokušaćemo da uradimo. Do sada je bilo uspešno, ali ipak ne treba se zadovoljavati srebrom. Da završimo sezonu zdravi, da budemo željni, gladni uspeha i biće sve u redu", naveo je Bogdanović za Glas Amerike.\nSa kim će Srbija igrati u grupnoj fazi Svetskog prvenstva, kao i kako bi mogao da izgleda put naše reprezentacije do eventualnog finala, znaćemo već u subotu, kada se organizuje žreb Mundobasketa.\nPodsećamo da se košarkaški šampionat sveta igra od 31. avgusta do 15. septembra.


“Evropski proizvođači ne vrše samo uvoz automobila u SAD, nego imaju i značajno proizvodno uporište u toj zemlji, osiguravaju važna radna mjesta na lokalnom nivou i stvaraju poreski prihod”, rekao je Erik Jonert iz Udruženja evropskih proizvođača automobila (ACEA).\nOn je dodao da pojedini evropski proizvođači imaju svoje najveće fabrike u Americi, a ne u EU, prenijela je agencija DPA.\nTramp je prošle sedmice rekao da planira uvođenje visokih tarifa na uvozni čelik i aluminijum. Iz Brisela su reagovali najavom uzvratnih mjera, a Tramp je potom najavio i uvođenje tarifa na automobile iz EU.\n“Međunarodna trgovina je važan stub konkurentnosti evropske automobilske industrije”, rekao je Jonert i dodao da ACEA podržava slobodnu i otvorenu trgovinu. Srna\nTagovi: američke tarifeautomobilievropski proizvodjačiizborsad


J. Dragojević 04.05.2016 20:20\nTESLIĆ - Tatjana (21) i Nenad Vasić (22) iz Teslića, dizajneri i proizvođači igračaka od drveta, nakon pobjede u "Startup akademiji" projekta Inovacionog centra Banjaluka (ICBL) planiraju da registruju i prošire proizvodnju.\nBrend "Sklopy Toys", igračke koje kod djece razvijaju motoričke sposobnosti, nastao je u stolarskoj radionici koja je porodična tradicija.\nOsim drveta, koriste i prirodne boje, koje su namjenske za igračke, pertle koje su takođe domaće proizvodnje i zadovoljavaju ekološke standarde.\nPoslove brat i sestra podijeli tako što je Tatjana zadužena za finalnu obradu, dizajniranje igračaka i predstavljanje javnosti, dok Nenad radi na proizvodnom procesu, usavršavanju igračaka, te menadžerske poslove.\nOni planiraju da svoj biznis prezentuju i na drugim ovakvim takmičenjima, od koji su zasad izvjesni u Novom Sadu, Ljubljani i Zagrebu.\nOvim igračkama zadovoljne su, kako kažu, i stručne osobe koje se bave vaspitanjem djece.


“Namjera je proširiti poslovanje i vjerujem da u tome mogu pomoći. Već smo odredili područja koja su interesantna, a ovisno od odluke menadžmenta ići ćemo tamo. To je dobro za poslovanje i reputaciju kompanije koja je globalna i posluje u brojnim zemljama”, pojasnio je Grange.\nKako je istaknuto, strateško opredjeljenje Bosnalijeka je snažna dodatna ekspanzija na međunarodna tržišta, zadržavanje liderske pozicije u BiH te dodatno osnaživanje prisustva na tržištima gdje već posluju, kao i jačanje imidža firme. Fena\nTagovi: bihbosnalijekfarmaceutska industrijanovi pogon


Gradiska.com - Uspjeh učenika OMŠ “Branko Smiljanić“\nUčestvovali su na republičkom takmičenju u Banjaluci, na međunarodnim takmičenjima u Beogradu, Šapcu, Požarevcu, Sremskoj Mitrovici, školskom takmičenju u Prijedoru i federalnom u Sarajevu. Nagradama se okitilo 15 učenika. Učenici su imaju devet prvih nagrada,a od toga pet su osvojili na republičkom takmičenju u Banja Luci.\nZa razliku od Ive koja je prvi put učestvovala na takmičenjima nešto više iskustva u tome imaju učenici Sara Ilić i Đorđe Kuzmanović. Oni veoma često ostvare i dobre rezultate, pa su bili zapaženi i ove godine.\nGradišku muzičku školu pohađa preko 200 učenika. Direktor ove ustanove kaže da učenici i nastavnici vrijedno rade, a dobri rezultati ne izostaju. Mladi muzičari su i ove školske godine potvrdili svoj kvalitet. „Učenici naše škole evo već nekoliko godina u kontinuitetu osvajaju najviše nagrade na najjačim međunarodnim takmičenjima. Svakako je prisutan talenat učenika,ali je bitan i stalni rad tokom školske godine“ dodao je Ristić. Talentovani muzičari nastavljaju sa pripremama za druga takmičenja u Banja Luci i Istočnom Sarajevu.\nViše iz kategorije: « U Gradišci priređeno veče dokumentaraca\tOdržana manifestacija "Pisci svom gradu" »